qundao/data-zh-poetry huggingface dataset:
致政張安卿承事挽詞三首·其一
作者：祖德恭
朝代：宋

孝養人誰及，清修少比倫。
旋聞丹旐具，俄見軸車存。
空嘆音塵遠，猶思燕席溫。
安然向窀穸，感涕一銷魂。
致政張安卿承事挽詞三首·其三
作者：祖德恭
朝代：宋

重嘆張夫子，神襟遽弗寧。
摧山傾嶽算，萎哲奄椿齡。
舊室惟圖像，新阡但刻銘。
何堪聽歌挽，埋玉在幽坰。
致政張安卿承事挽詞三首·其二
作者：祖德恭
朝代：宋

清白傳家舊，天鐘間世才。
大椿宜更壽，喬木遽先摧。
難止交情淚，空遺寶燭灰。
幽墟歸葬處，慘慘暮雲堆。
題汪水雲詩卷
作者：祖惟和
朝代：宋

北去南來策蹇馿，偶然過我古玄都。
雖無千樹桃花賦，却有三秋桂子圖。
賀老掛冠方賜剡，張翰命駕已歸吳。
酒邊說盡興亡事，空羨陶朱據五湖。
题汪水云诗卷
作者：祖惟和
朝代：宋

北去南来策蹇馿，偶然过我古玄都。
虽无千树桃花赋，却有三秋桂子图。
贺老挂冠方赐剡，张翰命驾已归吴。
酒边说尽兴亡事，空羡陶朱据五湖。
题汪水云诗卷
作者：祖惟和
朝代：宋

北去南来策蹇驴，偶然过我古玄都。虽无千树桃花赋，却有三秋桂子图。贺老挂冠方赐剡，张翰命驾已归吴。酒边说尽兴亡事，空羡陶朱据五湖。
万太博知惠州
作者：祖无择
朝代：宋

惠州君未到，听我送君吟。
去路九韶石，邻封八桂林。
下车秋色老，望阙海云深。
善政多余暇，无忘惠好音。
万太博知惠州
作者：祖无择
朝代：宋

惠州君未到，听我送君吟。去路九韶石，邻封八桂林。下车秋色老，望阙海云深。善政多馀暇，无忘惠好音。
九日登袁州宜春台
作者：祖无择
朝代：宋

落帽佳辰又到来，黄花烂熳为谁开。
已经多岁衰容改，更被无情急景催。
取次杯盘须尽醉，随宜歌管任频陪。
却惭未报君恩厚，空向山城养不才。
九日登袁州宜春台
作者：祖无择
朝代：宋
体裁：七言律诗

落帽佳辰又到来，黄花烂熳为谁开。已经多岁衰容改，更被无情急景催。取次杯盘须尽醉，随宜歌管任频陪。却渐未报君恩厚，空向山城养不才。
九日陪旧参政蔡侍郎宴颍州西湖
作者：祖无择
朝代：宋
体裁：七言律诗

秋晚西湖胜槩多，台轩来此驻鸣珂。沙鸥散去惊丝竹，烟柳低垂间绮罗。乱掷金钱和露菊，狂摇钿扇倚风荷。下僚幸接曹尊末，率尔翻成击箸歌。
书怀寄呈莱州张学士
作者：祖无择
朝代：宋

从作东齐吏，经年寡往来。
朱泉颜随日减，青眼为山开。
学政惭能政，论材信不材。
何人慰孤寂，知己在蓬莱。
书怀寄呈莱州张学士
作者：祖无择
朝代：宋

从作东齐吏，经年寡往来。朱颜随日减，青眼为山开。学政惭能政，论材信不材。何人慰孤寂，知己在蓬莱。
书高辛氏庙
作者：祖无择
朝代：宋
体裁：五言排律

平昔叙星辰，元功祀事分。因人列官纪，行道亚皇坟。高躅追颛顼，徽声压放勋。淳风今不竞，帝典世无闻。陵古森乔木，祠新际远氛。樵苏当季运，血食属明君。旧壤资庥荫，遗黎荐苾芬。春秋奏箫鼓，疑是六英文。
交代屯田远惠书问纸尾批示若就江州至军兼可腹背游览庐阜因成拙句且答佳意
作者：祖无择
朝代：宋

庐山在境好行春，犹恨奇峰半属邻。
腹背徧游烦示谕，即当先谒乐天真。
交代屯田远惠书问纸尾批示若就江州至军兼可腹背游览庐阜因成拙句且答佳意
作者：祖无择
朝代：宋

庐山在境好行春，犹恨奇峰半属邻。腹背遍游烦示谕，即当先谒乐天真。
依韵和登州推官张同年之梁山
作者：祖无择
朝代：宋

峻极乾苍苍，班移自混茫。势临坤轴断，根入海涛僵。屹立踰千仞，孤标冠四荒。兴云山近泰，出日谷连旸。绝坟于斯胜，烦襟到此凉。山经终寂寂，祀典谩煌煌。岩黑骊龙睡，烟清来凤翔。藏书陋群玉，中瑟小空桑。禹载无遗迹，秦碑有旧章。乘舆曾直上，鞭石宛居傍。在昔初迁鼎，当时异省方。纵心师诞妄，恃力逞强梁。儒学微言绝，神仙怪说彰。锡符尊德水，留识著吾浆。岂念思王度，惟期至帝乡。斋男何杳杳，秋祝自琅琅。讵得三山药，翻同一国狂。八神宁尔福，二世果斯亡。始祸闻陈涉，遗书见子长。龙兴成大定，虎噬免交攘。往事真涂炭，寒心剧刺芒。自从兹灭国，谁复此祠阳。冤毒疑沦髓，凋残竞沐疮。鉴宜观夏后，道合慕陶唐。圣世踰三代，明君掩百王。朝廷隆盛礼，简册耀休光。运契千龄统，歌喧六达庄。古今称治理，夷夏共瞻望。洪化周无外，群生洽太康。东民休望幸，端拱德芬芳。
依韵和登州推官张同年之梁山
作者：祖无择
朝代：宋

峻极干苍苍，班移自混茫。
势临坤轴断，根入海涛殭。
屹立踰千仞，孤标冠四荒。
兴云山近泰，出日谷连旸。
绝坟于斯胜，烦襟到此凉。
山经终寂寂，祀典谩煌煌。
岩黑骊龙睡，烟清来凤翔。
藏书陋羣玉，中瑟小空桑。
禹载无遗迹，秦碑有旧章。
乘舆曾直上，鞭石宛居傍。
在昔初迁鼎，当时异省方。
纵心师诞妄，恃力逞强梁。
儒学微言绝，神仙怪说彰。
锡符尊德水，留识着吾浆。
岂念思王度，惟期至帝乡。
斋男何杳杳，秋祝自琅琅。
讵得三山药，翻同一国狂。
八神宁尔福，二世果斯亡。
始祸闻陈涉，遗书见子长。
龙兴成大定，虎噬免交攘。
往事真涂炭，寒心剧刺芒。
自从兹灭国，谁復此祠阳。
冤毒疑沦髓，凋残竞沐疮。
鉴宜观夏后，道合慕陶唐。
圣世踰三代，明君掩百王。
朝廷隆盛礼，简册耀休光。
运契千龄统，歌喧六达庄。
古今称治理，夷夏共瞻望。
洪化周无外，羣生洽太康。
东民休望幸，端拱德芬芳。
刘仙石
作者：祖无择
朝代：宋

神仙不死石长存，万古千秋表洞门。人欲求真好修炼，莫徒将杖叩苔痕。支机莫问君平肆，取履谁收黄石祠。深洞自开人不见，何须惆怅忆当时。
刘仙石·其一
作者：祖无择
朝代：宋
体裁：七言绝句

神仙不死石长存，万古千秋表洞门。人欲求真好修炼，莫徒将杖叩苔痕。
刘仙石·其二
作者：祖无择
朝代：宋
体裁：七言绝句

支机莫问君平肆，取履谁收黄石祠。深洞自开人不见，何须惆怅忆当时。
南康春日
作者：祖无择
朝代：宋

惭媿东风破腊来，一尊清圣为君开。
无方可使朱颜驻，有客相逢白眼迴。
老大渐能知世态，疎慵那復计身媒。
遥怜伊洛冰应泮，芳草还荒旧钓台。
南康春日
作者：祖无择
朝代：宋

惭愧东风破腊来，一尊清圣为君开。无方可使朱颜驻，有客相逢白眼回。老大渐能知世态，疏慵那复计身媒。遥怜伊洛冰应泮，芳草还荒旧钓台。
历城春日对酒
作者：祖无择
朝代：宋
体裁：七言绝句

数尺游丝拂面来，数枝红杏向人开。眼前信美非吾土，且劝春风酒一杯。
历城郡治凝波亭
作者：祖无择
朝代：宋

耽耽层构俯清涟，山色波光晓共鲜。形胜增雄齐十二，风流素盛客三千。铺舒柳影眠鸥渚，欺压莲香载妓船。公退每来须度日，尘缨未濯愧潺湲。
历城郡治凝波亭
作者：祖无择
朝代：宋

耽耽层构俯清涟，山色波光晓共鲜。
形胜增雄齐十二，风流素盛客三千。
铺舒柳影眠鸥渚，欺厌莲香载妓船。
公退每来须度日，尘缨未濯媿潺湲。
又和题宜春台
作者：祖无择
朝代：宋

异乡何处散幽怀，赖得城中百尺台。还向天涯经岁住，那知春色为唯来。雪消江上看梅发，风暖衡阳有雁回。强拟登高聊赋咏，再三愧乏楚人才。
又和题宜春台
作者：祖无择
朝代：宋

异乡何处散幽怀，頼得城中百尺台。
还向天涯经岁住，那知春色为唯来。
雪消江上看梅发，风暖衡阳有雁回。
强拟登高聊赋咏，再三媿乏楚人才。
又游灵岩
作者：祖无择
朝代：宋

红尘满为三回到，青嶂迎人万叠开。却被野僧相顾笑，区区还是旧时来。
又游灵岩
作者：祖无择
朝代：宋

红尘满为三回到，青嶂迎人万迭开。
却被野僧相顾笑，区区还是旧时来。
右军墨池
作者：祖无择
朝代：宋

羌庐峯下归宗寺，曾是当年内史居。
茧纸世传遗蹟后，墨池人记作书初。
秋毫几老崇山兔，旧法空观得水鱼。
珍重僧家能好事，朱栏碧甃壮庭除。
右军墨池
作者：祖无择
朝代：宋

羌庐峰下归宗寺，曾是当年内史居。茧纸世传遗迹后，墨池人记作书初。秋毫几老崇山兔，旧法空观得水鱼。珍重僧家能好事，朱栏碧甃壮庭除。
同年杨兄作尉僰道兼领勾稽之作赋七言四韵诗以送之
作者：祖无择
朝代：宋

县城荒僻民居少，吏事全稀似隐沦。且喜桑郊接乡树，莫嗟蓝绶染京尘。鸾姿岂合淹仇览，仙骨应难滞子真。好在公馀频寄问，我方江上学垂纶。
同年杨兄作尉僰道兼领勾稽之作赋七言四韵诗以送之
作者：祖无择
朝代：宋

县城荒僻民居少，吏事全稀似隠沦。
且喜桑郊接乡树，莫嗟蓝绶染京尘。
鸾姿岂合淹仇览，仙骨应难滞子真。
好在公余频寄问，我方江上学垂纶。
后池新柳
作者：祖无择
朝代：宋
体裁：七言绝句

客来莫怪寡心情，俗吏喧哗不喜听。多感后池杨柳眼，一回相对一回青。
吏隐宜春郡诗十首
作者：祖无择
朝代：宋

吏隐宜春郡，年丰狱讼稀。馀粮委南亩，茂草满圜扉。天意怜艰食，民心耻画衣。万家行乐处，车马有光辉。吏隐宜春郡，溪山若画图。纤鳞时自跃，幽鸟静相呼。晓浪喷寒雨，晴岚锁绿芜。渔樵本吾事，搔首重踟蹰。吏隐宜春郡，追惟二相贤。节明天宝日，业茂会昌年。友善曾何累，朋诬亦自煎。不才非不幸，异代若差肩。吏隐宜春郡，闲思应举时。端居苦贫贱，徒步入京师。误宠乘轩鹤，钧忧入庙牺。功名在何许，双鬓已垂丝。吏隐宜春郡，乡园去路赊。间关成客宦，荏苒度年华。出水鱼吞饵，辞山凤在笯。谁言千里隔，夜夜梦吾家。吏隐宜春郡，同僚得俊髦。纯音等疏越，馀刃剧豪曹。器识青云远，歌词白雪高。遂令迁客意，不复赋离骚。吏隐宜春郡，山城少客过。静中窥物理，闲外养天和。春暖寻花坞，宵凉玩月波。将迎者谁子，劳逸两如何。吏隐宜春郡，放怀诗酒间。未能惭下俚，几欲效中山。杜甫籓篱窄，刘伶幕帟悭。高吟与沈醉，荣辱讵相关。吏隐宜春郡，穷能懒更占。矜名遭巧谮，晦迹喜深潜。昔慕狂为圣，今师智养恬。优游无一事，不觉岁时淹。吏隐宜春郡，素飧诚有馀。政声惭遂霸，文藻谢严徐。使节分铜虎，仙庐秘石渠。君恩殊未报，不敢赋归欤。
吏隐宜春郡诗十首·其一
作者：祖无择
朝代：宋

吏隐宜春郡，年丰狱讼稀。馀粮委南亩，茂草满圜扉。天意怜艰食，民心耻画衣。万家行乐处，车马有光辉。
吏隐宜春郡诗十首·其七
作者：祖无择
朝代：宋

吏隐宜春郡，山城少客过。静中窥物理，闲外养天和。春暖寻花坞，宵凉玩月波。将迎者谁子，劳逸两如何。
吏隐宜春郡诗十首·其三
作者：祖无择
朝代：宋

吏隐宜春郡，追惟二相贤。节明天宝日，业茂会昌年。友善曾何累，朋诬亦自煎。不才非不幸，异代若差肩。
吏隐宜春郡诗十首·其九
作者：祖无择
朝代：宋

吏隐宜春郡，穷能懒更占。矜名遭巧谮，晦迹喜深潜。昔慕狂为圣，今师智养恬。优游无一事，不觉岁时淹。
吏隐宜春郡诗十首·其二
作者：祖无择
朝代：宋

吏隐宜春郡，溪山若画图。纤鳞时自跃，幽鸟静相呼。晓浪喷寒雨，晴岚锁绿芜。渔樵本吾事，搔首重踟蹰。
吏隐宜春郡诗十首·其五
作者：祖无择
朝代：宋

吏隐宜春郡，乡园去路赊。间关成客宦，荏苒度年华。出水鱼吞饵，辞山凤在笯。谁言千里隔，夜夜梦吾家。
吏隐宜春郡诗十首·其八
作者：祖无择
朝代：宋

吏隐宜春郡，放怀诗酒间。未能惭下俚，几欲效中山。杜甫籓篱窄，刘伶幕帟悭。高吟与沈醉，荣辱讵相关。
吏隐宜春郡诗十首·其六
作者：祖无择
朝代：宋

吏隐宜春郡，同僚得俊髦。纯音等疏越，馀刃剧豪曹。器识青云远，歌词白雪高。遂令迁客意，不复赋离骚。
吏隐宜春郡诗十首·其十
作者：祖无择
朝代：宋

吏隐宜春郡，素飧诚有馀。政声惭遂霸，文藻谢严徐。使节分铜虎，仙庐秘石渠。君恩殊未报，不敢赋归欤。
吏隐宜春郡诗十首·其四
作者：祖无择
朝代：宋

吏隐宜春郡，闲思应举时。端居苦贫贱，徒步入京师。误宠乘轩鹤，钧忧入庙牺。功名在何许，双鬓已垂丝。
吏隠宜春郡诗十首·其一
作者：祖无择
朝代：宋

吏隠宜春郡，年丰狱讼稀。
余粮委南亩，茂草满圜扉。
天意怜艰食，民心耻画衣。
万家行乐处，车马有光辉。
吏隠宜春郡诗十首·其一〇
作者：祖无择
朝代：宋

吏隠宜春郡，素飱诚有余。
政声惭遂霸，文藻谢严徐。
使节分铜虎，仙庐秘石渠。
君恩殊未报，不敢赋归欤。
吏隠宜春郡诗十首·其七
作者：祖无择
朝代：宋

吏隠宜春郡，山城少客过。
静中窥物理，闲外养天和。
春暖寻花坞，宵凉翫月波。
将迎者谁子，劳逸两如何。
吏隠宜春郡诗十首·其三
作者：祖无择
朝代：宋

吏隠宜春郡，追惟二相贤。
节明天宝日，业茂会昌年。
友善曾何累，朋诬亦自煎。
不才非不幸，异代若差肩。
吏隠宜春郡诗十首·其九
作者：祖无择
朝代：宋

吏隠宜春郡，穷能懒更占。
矜名遭巧谮，晦迹喜深潜。
昔慕狂为圣，今师智养恬。
优游无一事，不觉岁时淹。
吏隠宜春郡诗十首·其二
作者：祖无择
朝代：宋

吏隠宜春郡，溪山若画图。
纤鳞时自跃，幽鸟静相呼。
晓浪喷寒雨，晴岚锁绿芜。
渔樵本吾事，搔首重踟蹰。
吏隠宜春郡诗十首·其五
作者：祖无择
朝代：宋

吏隠宜春郡，乡园去路赊。
间关成客宦，荏苒度年华。
出水鱼吞饵，辞山凤在笯。
谁言千里隔，夜夜梦吾家。
吏隠宜春郡诗十首·其八
作者：祖无择
朝代：宋

吏隠宜春郡，放怀诗酒间。
未能惭下俚，几欲效中山。
杜甫籓篱窄，刘伶幕帟悭。
高吟与沈醉，荣辱讵相关。
吏隠宜春郡诗十首·其六
作者：祖无择
朝代：宋

吏隠宜春郡，同僚得俊髦。
纯音等疏越，余刃剧豪曹。
器识青云远，歌词白雪高。
遂令迁客意，不復赋离骚。
吏隠宜春郡诗十首·其四
作者：祖无择
朝代：宋

吏隠宜春郡，闲思应举时。
端居苦贫贱，徒步入京师。
误宠乘轩鹤，钧忧入庙牺。
功名在何许，双鬓已垂丝。
周成职方笑台
作者：祖无择
朝代：宋
体裁：七言绝句

贾生太息唐衢哭，感事伤时可奈何。争似君当尧舜日，台头大笑乐天和。
和
作者：祖无择
朝代：宋

九十日春今日尽，送春何况我偏知。
后期应在经残腊，重探梅开雪裏枝。
和
作者：祖无择
朝代：宋

忆时相逢甲午年，与君同赋送春篇。
等闲又见春风老，更捧新吟一惘然。
万树红芳落渐稀，浮荣能得几多时。
孤根未识阳和力，春去春来两不知。
和御制赏花钓鱼
作者：祖无择
朝代：宋

禁籞春深御幄开，鸣鞘晓出五云来。
花含瑞色三危露，酒湛晴光万寿杯。
香饵得鱼波滉漾，仙音仪凤日徘徊。
微臣叨窃逢辰幸，持橐甘泉此从陪。
和御制赏花钓鱼
作者：祖无择
朝代：宋

禁籞春深御幄开，鸣鞘晓出五云来。花含瑞色三危露，酒湛晴光万寿杯。香饵得鱼波滉漾，仙音仪凤日徘徊。微臣叨窃逢辰幸，行橐甘泉此从陪。
和李觏《送春绝句一首呈龙学》
作者：祖无择
朝代：宋

九十日春今日尽，送春何况我偏知。后期应在经残腊，重探梅开雪里枝。
和李觏《送春绝句二首寄呈龙学》
作者：祖无择
朝代：宋

忆昔相逢甲午年，与君同赋送春篇。等闲又见春风老，更捧新吟一惘然。万树红芳落渐稀，浮荣能得几多时。孤根未识阳和力，春去春来两不知。
和李觏《送春绝句二首寄呈龙学》·其一
作者：祖无择
朝代：宋

忆昔相逢甲午年，与君同赋送春篇。等闲又见春风老，更捧新吟一惘然。
和李觏《送春绝句二首寄呈龙学》·其二
作者：祖无择
朝代：宋

万树红芳落渐稀，浮荣能得几多时。孤根未识阳和力，春去春来两不知。
和阎运使以诗见奖吏隐宜春郡诗
作者：祖无择
朝代：宋

狂吟何足话风骚，和寡甘降郢唱高。敢望与言同子夏，竞推多可似山涛。九成岂后虞韶美，一字终虚鲁史褒。自笑潢污不盈尺，犹将学海去滔滔。
和阎运使以诗见奬吏隠宜春郡诗
作者：祖无择
朝代：宋

狂吟何足话风骚，和寡甘降郢唱高。
敢望与言同子夏，竞推多可似出涛。
九成岂后虞韶美，一字终虚鲁史褒。
自笑潢污不盈尺，犹将学海去滔滔。
和题东湖
作者：祖无择
朝代：宋
体裁：七言律诗

晴烟羃幂澹湖光，势胜居然占一方。拂水万丝杨柳弱，倚风千盖芰荷香。纵游闲泛兰舟稳，半醉狂眠石席凉。公退每来须度日，却疑身出利名乡。
咏茧儿
作者：祖无择
朝代：宋

千丝万缕自经营，本为藏身却误身。
待得巧成归鼎镬，不知轻暖属他人。
咏茧儿
作者：祖无择
朝代：宋

千丝万缕自经营，本为藏身却误身。待得巧成归鼎镬，不知轻煖属他人。
咏震山岩彭征君钓台
作者：祖无择
朝代：宋

闲作山城吏隠居，敬君真逸寓渔矶。
台前岩畔清风在，尚想烟波映芰衣。
咏震山岩彭徵君钓台
作者：祖无择
朝代：宋

闲作山城吏隐居，敬君真逸寓渔矶。台前岩畔清风在，尚想烟波映芰衣。
哭郓州孔给事
作者：祖无择
朝代：宋

出入多年侍紫宸，封章频上触龙鳞。杼投几见疑慈母，槛折终闻记直臣。阙里忽惊歌曳杖，洛阳那复见埋轮。师门一恸盈襟泪，痛为明时惜正人。圣孙家世嗣衣缨，夫子当朝有令名。许国志坚存亮直，致君心切赞隆平。明庭抗疏忠言在，列郡班条惠化行。不享永年兼大用，终天遗恨负苍生。
哭郓州孔给事·其一
作者：祖无择
朝代：宋

出入多年侍紫宸，封章频上触龙鳞。杼投几见疑慈母，槛折终闻记直臣。阙里忽惊歌曳杖，洛阳那复见埋轮。师门一恸盈襟泪，痛为明时惜正人。
哭郓州孔给事·其一
作者：祖无择
朝代：宋

出入多年侍紫宸，封章频上触龙鳞。
杼投几见疑慈母，槛折终闻记直臣。
阙里忽惊歌曳杖，洛阳那復见埋轮。
师门一恸盈襟泪，痛为明时惜正人。
哭郓州孔给事·其二
作者：祖无择
朝代：宋
体裁：七言律诗

圣孙家世嗣衣缨，夫子当朝有令名。许国志坚存亮直，致君心切赞隆平。明庭抗疏忠言在，列郡班条惠化行。不享永年兼大用，终天遗恨负苍生。
夏州叛
作者：祖无择
朝代：宋
体裁：七言律诗

羌虏奸诛轸圣忧，出师十万拥貔貅。朝廷命将诗书府，廊庙论兵帷幄筹。舜后舞干期振旅，汉臣投笔待封侯。宣王六月存周雅，愿继徽声颂国猷。
夏州叛
作者：祖无择
朝代：宋

羌虏奸诛轸圣忧，出师十万拥貔貅。
朝迁命将诗书府，廊庙论兵帷幄筹。
舜后舞干期振旅，汉臣投笔待封侯。
宣王六月存周雅，愿继徽声颂国猷。
宋嘉言雅善飞白一日书八字贶予因成长句谢之
作者：祖无择
朝代：宋

轻如浮雾重如云，学到精微妙入神。
奇迹昔年传垩帚，高名他日压乌巾。
夸呈朋友防求副，留教儿孙恐失真。
天子清閒好挥翰，似君须合侍严宸。
宋嘉言雅善飞白一日书八字贶予因成长句谢之
作者：祖无择
朝代：宋

轻如浮雾重如云，学到精微妙入神。奇迹昔年传垩帚，高名他日压乌巾。誇呈朋友防求副，留教儿孙恐失真。天子清閒好挥翰，似君须合侍严宸。
官况
作者：祖无择
朝代：宋

物态无端固尽谙，自为俗吏欠清谈。
岂忧官况全萧索，祗畏人言足二三。
玉勒已辜寻晓陌，锦鳞犹忆钓秋潭。
公余自遂疎慵性，从道嵇康七不堪。
官况
作者：祖无择
朝代：宋

物态无端固尽谙，自为俗吏欠清谈。岂忧官况全萧索，祗畏人言足二三。玉勒已辜寻晓陌，锦鳞犹忆钓秋潭。公馀自遂疏慵性，从道嵇康七不堪。
寄信安判官张秘校
作者：祖无择
朝代：宋
体裁：五言律诗

莲幕从军客，蓬仙典校人。才章过鲍谢，交契敌雷陈。婉婉谋画暇，翩翩书问频。徒知感高义，犹阻奉清尘。
寄千乘刘殿丞求字人编
作者：祖无择
朝代：宋

千乘刘夫子，高名继谪仙。
从居庇身邑，已着字人编。
才入钟嵘品，文期郑氏笺。
何当求副本，长愿播匏弦。
寄千乘刘殿丞求字人编
作者：祖无择
朝代：宋

千乘刘夫子，高名继谪仙。从居庇身邑，已著字人编。才入钟嵘品，文期郑氏笺。何当求副本，长愿播匏弦。
寄成都诗人谢希涛
作者：祖无择
朝代：宋
体裁：五言律诗

常闻游蜀客，来说谢希涛。气禀江山秀，名因翰墨高。新诗来自远，密意念空劳。拙句聊相赠，应烦报错刀。
寄泰山孙复
作者：祖无择
朝代：宋

先生心与白云闲，五十秋风鬓不斑。自有清名满天下，更无尘迹到人间。朱铅乐外非攸好，贪懦闻风合厚颜。不待高吟见招隐，见收馀俸买青山。
寄泰山孙復
作者：祖无择
朝代：宋

先生心与白云闲，五十秋风髩不斑。
自有清名满天下，更无尘迹到人间。
朱铅乐外非攸好，贪懦闻风合厚颜。
不待高吟见招隠，见收余俸买青山。
寄澶州孙司理
作者：祖无择
朝代：宋

明道二年同夏课，四人两举尽登科。孤寒惟子辛勤甚，虚薄伊余忝窃多。宦路驱驰今各自，名场出处旧相过。感今怀旧无憀赖，不觉临风发浩歌。
寄澶州孙司理
作者：祖无择
朝代：宋

明道二年同夏课，四人两举尽登科。
孤寒惟子辛勤甚，虚薄伊余忝窃多。
宦路驱驰今各自，名场出处旧相过。
感今怀旧无憀頼，不觉临风发浩歌。
寄献阙下一二知己
作者：祖无择
朝代：宋

公道当朝绝比伦，因凭暖笔变孤根。才冲霰雪游梁苑，便逐风雷化禹门。南郡已甘抛绛帐，东州何幸佐朱幡。心怀象魏身江海，两地悠悠欲断魂。
寄献阙下一二知己
作者：祖无择
朝代：宋

公道当朝绝比伦，因凭暖笔变孤根。
纔衝霰雪游梁苑，便逐风雷化禹门。
南郡已甘抛绛帐，东州何幸佐朱旛。
心怀象魏身江海，两地悠悠欲断魂。
寄颍州兄
作者：祖无择
朝代：宋
体裁：五言律诗

川陆一千里，炎凉六十旬。意通书信少，思入梦魂频。身外宦情薄，眼前人事新。祝兄无见念，忧道不忧贫。
寄题汉州西湖兼简知郡马屯田
作者：祖无择
朝代：宋
体裁：五言律诗

房相留遗爱，清风湖水长。人思浴池凤，谁识济川航。白雪徽音远，洪钧道化光。还闻继高躅，新有召公棠。
寺有四绝一曰灵岩予以赴官获此税鞅因赋拙句用志其行
作者：祖无择
朝代：宋
体裁：七言律诗

常想灵踪得到难，因回征辔此盘桓。松风逗磬僧斋冷，石水环堂客梦寒。圣作自同尧典布，古碑犹是魏朝刊。最怜山色当楼好，欲去重来一凭阑。
将至南康道中
作者：祖无择
朝代：宋
体裁：七言绝句

湓江辍棹整骖騑，松路杨鞭入翟微。好是近郊人候望，纷纷羽服与田衣。
庚辰清明州衙不送新火
作者：祖无择
朝代：宋

禁烟故事存遗俗，改火平时有旧章。
纵道齐民皆按堵，堪惊烜氏昧修方。
晨炊已绝供宾馔，春酒何来独酌觞。
不似前年为客日，富邻犹许借余光。
庚辰清明州衙不送新火
作者：祖无择
朝代：宋

禁烟故事存遗俗，改火平时有旧章。纵道齐民皆按堵，堪惊烜氏昧修方。晨炊已绝供宾馔，春酒何来独酌觞。不似前年为客日，富邻犹许借馀光。
张唐民下第东归
作者：祖无择
朝代：宋
体裁：五言律诗

学古功非浅，干时命尚迍。拾青辜壮志，垂白念慈亲。归路天同远，生涯世自贫。吾知君道大，驰逐老风尘。
张寺丞鸣玉亭书事
作者：祖无择
朝代：宋

为怜潇洒近城闉，来往何曾问主人。列岫晓昏云郁郁，流泉秋净石粼粼。陆机诗就伏招隐，班固文成正答宾。愁见西峰日将暮，却驱羸马入埃尘。
张寺丞鸣玉亭书事
作者：祖无择
朝代：宋

为怜潇洒近城闉，来往何曾问主人。
列岫晓昏云郁郁，流泉秋净石粼粼。
陆机诗就伏招隠，班固文成正答宾。
愁见西峯日将暮，却驱羸马入埃尘。
微子庙
作者：祖无择
朝代：宋

亿兆夷人困独夫，惟君先见得良图。
为仁始欲扶商祚，去国终能启宋都。
鈇锧岂甘因谏死，髠钳仍免作官奴。
千年庙食应无愧，知退知亡即师徒。
微子庙
作者：祖无择
朝代：宋

亿兆夷人困独夫，惟君先见得良图。为仁始欲扶商祚，去国终能启宋都。鈇锧岂甘因谏死，髡钳仍免作官奴。千年庙食应无愧，知退知亡即圣徒。
感事
作者：祖无择
朝代：宋
体裁：七言绝句

东家木铎德音远，西竺金人像教来。礼乐不兴王道绝，吾民何日遂康哉。
慈严院
作者：祖无择
朝代：宋

恩德传名久，慈严赐号新。楼台□半□，风水忆长春。客有披襟者，时无洗耳人。清音发钟磬，翠色混松筠。住合登仙籍，来宜出俗尘。经年嗟倥偬，半日喜逡巡。席上诗情逸，樽中酒味醇。匆匆又归去，自愧使君身。
慈严院
作者：祖无择
朝代：宋

恩德传名久，慈严赐号新。
楼台□半□，风水忆长春。
客有披襟者，时无洗耳人。
清音发钟磬，翠色混松筠。
住合登仙籍，来宜出俗尘。
经年嗟倥偬，半日喜逡巡。
席上诗情逸，樽中酒味醇。
怱怱又归去，自愧使君身。
戏别申申堂
作者：祖无择
朝代：宋
体裁：七言绝句

翠柳和烟笼碧沼，红芳如火照诸邻。主公欲去宁无恋，倚翠隈红属后人。
招二三僚友游庐阜
作者：祖无择
朝代：宋

雨余庐阜连天碧，公退铃斋尽日闲。
为报二三佳客道，速须蜡屐共登山。
招二三僚友游庐阜
作者：祖无择
朝代：宋

雨馀庐阜连天碧，公退铃斋尽日闲。为报二三佳客道，速须蜡屐共登山。
斋中即书南事
作者：祖无择
朝代：宋

军垒无多事，朝晡且放衙。
吏人如野鹿，公署似僧家。
京信因求药，宾懽为斗茶。
忘怀尘俗外，枕籍祗南华。
斋中即书南事
作者：祖无择
朝代：宋

军垒无多事，朝晡且放衙。吏人如野鹿，公署似僧家。京信因求药，宾欢为斗茶。忘怀尘俗外，枕籍祗南华。
昇州保宁寺凤皇亭
作者：祖无择
朝代：宋
体裁：五言律诗

凤台虽旧址，亭榭斩新开。荆棘榛芜去，江山气象来。明君虞氏化，贤守次公才。迟尔离丹穴，飞飞止此台。
明水镇水陆禅院
作者：祖无择
朝代：宋

谁卜精蓝若画屏，四边山色与泉声。野僧惯见心应乐，俗客偷来骨亦清。晚吹乍回香篆破，晓云才散蜡灯明。吏人莫怪徘徊久，自得闲情减宦情。
明水镇水陆禅院
作者：祖无择
朝代：宋

谁卜精蓝若画屏，四边山色与泉声。
野僧惯见心应乐，俗客偷来骨亦清。
晚吹乍回香篆破，晓云纔散蜡灯明。
吏人莫怪徘徊久，自得闲情减宦情。
春郊即事
作者：祖无择
朝代：宋
体裁：五言律诗

东方驱晓骑，南亩劝春耕。试与牧童语，因知林鸟名。雨前茶正小，社后酒犹清。可笑豚蹄祝，篝车望岂轻。
景臣同年郏兄作亭于公居之池上予登而名之曰梦草且赋诗以志焉
作者：祖无择
朝代：宋
体裁：五言排律

新构俯涟漪，名标谢客诗。窗明溪雨过，槛静竹风吹。贺厦应容燕，巢莲亦许龟。何人倦漂泊，此地好追随。兀兀乘篮舆，厌厌倒接䍦。秋芳正堪赏，樽酒莫过时。
暮秋江上逢端州朱使君诗以申饯
作者：祖无择
朝代：宋

奕叶清棻远，夫君素履恢。
人皆推世德，我亦爱卿材。
新命一麾守，长途万里来。
画船江雨暗，红斾海风开。
服岭先声浃，编甿美化该。
此行真邂逅，几日共沿洄。
去矣瞻仙棹，依然对酒杯。
前程如见忆，为寄早春梅。
暮秋江上逢端州朱使君诗以申饯
作者：祖无择
朝代：宋

奕叶清棻远，夫君素履恢。人皆推世德，我亦爱卿材。新命一麾守，长途万里来。画船江雨暗，红旆海风开。服岭先声浃，编氓美化该。此行真邂逅，几日共沿洄。去矣瞻仙棹，依然对酒杯。前程如见忆，为寄早春梅。
曹六四歌同游灵岩因寄尊府判院
作者：祖无择
朝代：宋
体裁：七言绝句

石湖浮动灵岩月，天静碧云低白烟。此夜山川宜断取，为予携到若翁前。
次韵和
作者：祖无择
朝代：宋
体裁：古风

前日西行别翰林，为我开尊饮之酒。高冠满坐皆贤豪，谈笑喧呼时各有。自惭流落疏游陪，十载江湖成浪走。主人名重闻四夷，典册高文推大手。发挥六艺无遗精，考黜百家如拉朽。顾我昏冥闻道晚，代谢春秋四十九。当年击节效金注，此日强颜同木偶。事功未省成尺寸，廪禄惟思校升斗。会须归去老东陂，鼓腹含饴逐尧叟。
次韵和酬张兟秀才见寄
作者：祖无择
朝代：宋
体裁：七言律诗

倾盖相知分不同，远凭邮置枉缄封。题评祗益烦更品，刻画何曾补陋容。綵服侍行君得意，朱轓假守我劳悰。论文未遂西斋约，早晚重亲太华锋。
次韵酬陈判官见贻
作者：祖无择
朝代：宋
体裁：七言绝句

一篇为惠枉瑶封，疑得仙文自蕊宫。始信夫君才力大，居然天地入形笼。
歌者李苏苏
作者：祖无择
朝代：宋

歌妙累累若贯珠，历城惟祗数苏苏。何当更唱阳春曲，为尔今宵倒玉壶。
歌者李苏苏
作者：祖无择
朝代：宋

歌妙纍纍若贯珠，历城惟祗数苏苏。
何当更唱阳春曲，为尔今宵倒玉壶。
汴水即事
作者：祖无择
朝代：宋

波狂如箭雨如丝，汎汎扁舟瞥鸟飞。睡起讴鸦乍鸣橹，却思村舍听邻机。
汴水即事
作者：祖无择
朝代：宋

波狂如箭雨如丝，泛泛扁舟瞥鸟飞。
睡起讴鸦乍鸣橹，却思村舍听邻机。
沈康赴江西掾
作者：祖无择
朝代：宋

高誉冠时英，人皆倒屣迎。
决科材尚屈，掌狱职仍轻。
滕阁吟登健，吴山醉望清。
公余如访古，一为问丰城。
沈康赴江西掾
作者：祖无择
朝代：宋

高誉冠时英，人皆倒屣迎。决科材尚屈，掌狱职仍轻。滕阁吟登健，吴山醉望清。公馀如访古，一为问丰城。
泗水
作者：祖无择
朝代：宋

纪地复涵虚，清疑颢气俱。东家遗教远，夏后建功殊。冷色平吞鲁，长波迥胜吴。如斯无少息，体道悟真儒。
泗水
作者：祖无择
朝代：宋

纪地復涵虚，清疑颢气俱。
东家遗教远，夏后建功殊。
冷色平吞鲁，长波迥胜吴。
如斯无少息，体道悟真儒。
济上夜泊寄杜秘教
作者：祖无择
朝代：宋

十幅蒲帆一竹篙，随流逐浪我心劳。几程烟水秋光远，半夜星河天气高。正想黄陂何淼淼，可怜禹渎更滔滔。犹欣明发谐相见，愿奉清言散郁陶。
济上夜泊寄杜秘教
作者：祖无择
朝代：宋

十幅蒲帆一竹篙，随流逐浪我心劳。
几程烟水秋光远，半夜星河天气高。
正想黄陂何淼淼，可怜禹渎更滔滔。
犹欣明发谐相见，愿奉清言散鬰陶。
清明日与二三宾客赏花陈判官为推勘他州事不预是会以诗抵予因次其韵酬之
作者：祖无择
朝代：宋

寒食春光正好夸，小筵应免负芳华。
清谈且喜交挥麈，赌酒何须要画蛇。
泼火雨余微绿润，落花风急乱红斜。
幕中有客应惆怅，今日全输太守家。
清明日与二三宾客赏花陈判官为推勘他州事不预是会以诗抵予因次其韵酬之
作者：祖无择
朝代：宋

寒食春光正好誇，小筵应免负芳华。清谈且喜交挥麈，赌酒何须要画蛇。泼火雨馀微绿润，落花风急乱红斜。幕中有客应惆怅，今日全输太守家。
游栖贤
作者：祖无择
朝代：宋

偷得沈迷簿领身，暂来林下访幽人。云泉满眼慵归去，便拟抛官学隐沦。
游栖贤
作者：祖无择
朝代：宋

偷得沈迷簿领身，暂来林下访幽人。
云泉满眼慵归去，便拟抛官学隠沦。
游真阳石室
作者：祖无择
朝代：宋

昔读到难篇，乃闻真阳室。亦尝惟斯人，称道或浮实。邈在数千里，莫觌烟霞质。青山有独往，吾志久已必。如何骖俗驾，尚此纡朝绂。谬分南顾忧，惟刑在钦恤。孤宦虽云远，胜践其敢失。行行访云岩，草树披蒙密。呀然一穴开，势欲吞朝日。岚光屏障展，乳溜龙蛇屈。溪流自清泚，松韵何萧瑟。酌酒饮游客，谓言此可述。周生诚不诬，所纪穷纤悉。惜哉非吾土，无由寄蓬荜。平生丘壑心，与道共湮郁。难进而易退，终当守儒术。
游真阳石室
作者：祖无择
朝代：宋

昔读到难篇，乃闻真阳室。
亦尝惟斯人，称道或浮实。
邈在数千里，莫觌烟霞质。
青山有独往，吾志久已必。
如何骖俗驾，尚此纡朝绂。
谬分南顾忧，惟刑在钦恤。
孤宦虽云远，胜践其敢失。
行行访云岩，草树披蒙密。
呀然一穴开，势欲吞朝日。
岚光屏障展，乳溜龙蛇屈。
溪流自清泚，松韵何萧瑟。
酌酒饮游客，谓言此可述。
周生诚不诬，所纪穷纤悉。
惜哉非吾土，无由寄蓬荜。
平生丘壑心，与道共湮鬰。
难进而易退，终当守儒术。
游韶石
作者：祖无择
朝代：宋

纯音何寂寞，秀色自崔嵬。
岩草遗箫在，溪禽学凤来。
余希探禹穴，人似畏轩台。
登眺秋风裏，烦襟尽日开。
游韶石
作者：祖无择
朝代：宋

纯音何寂寞，秀色自崔嵬。岩草遗箫在，溪禽学凤来。余希探禹穴，人似畏轩台。登眺秋风里，烦襟尽日开。
澄清阁在
作者：祖无择
朝代：宋
体裁：七言绝句

范滂雅志在澄清，今日廉车命阁名。华榜高标虽具美，奈何长是困苍生。
瀑布
作者：祖无择
朝代：宋

绝巘千寻势，飞泉万叠痕。寒光涵玉岫，灵派析璇源。峭壁河流立，苍崖井浪翻。猿悲经树急，龙骇落潭浑。气爽诸峰秀，声和众籁喧。功成身退日，期此灌中园。
瀑布
作者：祖无择
朝代：宋

绝巘千寻势，飞泉万迭痕。
寒光涵玉岫，灵派析璇源。
峭壁河流立，苍崖井浪翻。
猿悲经树急，龙骇落潭浑。
气爽诸峰秀，声和众籁喧。
功成身退日，期此灌中园。
琵琶亭
作者：祖无择
朝代：宋
体裁：七言律诗

晚泊湓江半客舟，琵琶亭下动闲愁。霓裳绿腰杳何许，枫叶荻花空自秋。贾傅有才悲鵩鸟，楚骚终古怨灵修。莫言司马青衫湿，今日和人亦涕流。
田四秘丞通判镇戎军
作者：祖无择
朝代：宋

身纡茜绶朝章贵，手把芝函帝命新。
方朔上书曾自荐，祁奚外举果知人。
运筹暂逐征西将，持橐看归拱北辰。
我亦潜心御戎策，羡君抗斾拥朱轮。
田四秘丞通判镇戎军
作者：祖无择
朝代：宋

身纡茜绶朝章贵，手把芝函帝命新。方朔上书曾自荐，祁奚外举果知人。运筹暂逐征西将，持橐看归拱北辰。我亦潜心禦戎策，羡君抗旆拥朱轮。
留题女郎台
作者：祖无择
朝代：宋
体裁：五言律诗

女郎台上寺，寺影蘸湖光。夜梵星辰近，晨斋鸟雀忙。烟滋杨柳绿，风逞芰荷香。欲下还慵去，凭阑到夕阳。
留题泰山孙复先生新居
作者：祖无择
朝代：宋

筑室新成日观前，乱云重叠称高眠。人逢扪虱惊旁若，众望乘驹咏贲然。名理静谈谁捉麈，古书閒校自磨铅。行闻天子东巡狩，羽葆亲临此礼贤。
留题泰山孙復先生新居
作者：祖无择
朝代：宋

筑室新成日观前，乱云重迭称高眠。
人逢扪蝨惊旁若，众望乘驹咏贲然。
名理静谈谁捉麈，古书閒校自磨铅。
行闻天子东巡狩，羽葆亲临此礼贤。
登泰山简周行
作者：祖无择
朝代：宋
体裁：七言绝句

日日尘中眼不开，暂登苍翠喜游陪。莫辞辛苦经难险，大有人生不到来。
监丞萧君见贻嘉句仍惠芳醪强率鄙词辄继高韵聊资逌尔深愧斐然
作者：祖无择
朝代：宋
体裁：七言律诗

迟日和风婉娩春，感时情思浩无津。烦君远寄中山酒，顾我方为洛社人。濡笔便思题素扇，当尊难借吐芳茵。已钦才妙兼怀惠，相过文场愿捧轮。
石伞峯书堂
作者：祖无择
朝代：宋

伊人高步接夔龙，旧隠荒凉石伞峯。
莘野躬耕闻往事，傅岩代筑见遗踪。
草茅岂合掩崇业，竹帛终能纪茂庸。
朝暮油云肤寸合，何妨霖雨徧三农。
石伞峰书堂
作者：祖无择
朝代：宋

伊人高步接夔龙，旧隐荒凉石伞峰。莘野躬耕闻往事，傅岩代筑见遗踪。草茅岂合掩崇业，竹帛终能纪茂庸。朝暮油云肤寸合，何妨霖雨遍三农。
秋日天平驿书事
作者：祖无择
朝代：宋

孤馆无人慰寂寥，感时情抱楚旌摇。
纵横着物秋声起，早晚连空杀气消。
衰鬓已同潘骑省，壮心犹羡霍嫖姚。
誓江义勇吾家事，不得提戈静虏妖。
秋日天平驿书事
作者：祖无择
朝代：宋

孤馆无人慰寂寥，感时情抱楚旌摇。纵横著物秋声起，早晚连空杀气消。衰鬓已同潘骑省，壮心犹羡霍嫖姚。誓江义勇吾家事，不得提戈静虏妖。
秋日感怀
作者：祖无择
朝代：宋
体裁：五言律诗

多病多愁客，新秋百感生。异乡违土性，孤宦见人情。案厌留灯读，田思带雨耕。不堪临晓镜，潘鬓二毛成。
秋晓寓自
作者：祖无择
朝代：宋
体裁：七言绝句

梧桐冷坠秦宫井，沆瀣光浮汉苑槃。倚杵远天垂六幕，照梁初日上三竿。
简寂观
作者：祖无择
朝代：宋

顺风曾出帝王尊，身后高名与观存。石室深居广成子，布囊薄葬杨王孙。流尘幂幂凝丹灶，清吹徐徐触绛幡。牢落空山门昼掩，羽人亦说绝嚣烦。
简寂观
作者：祖无择
朝代：宋

顺风曾出帝王尊，身后高名与观存。
石室深居广成子，布囊薄葬杨王孙。
流尘幂幂凝丹竈，清吹徐徐触绛旛。
牢落空山门昼掩，羽人亦说绝嚣烦。
经剑池
作者：祖无择
朝代：宋

巧冶何年百炼金，刜钟芒刃此湮沉。气冲牛斗虽难掩，鉴遇张雷始见寻。恍惚莫穷神物远，波澜空在曲池深。铅刀也强思磨试，怅望西山与华阴。
经剑池
作者：祖无择
朝代：宋

巧冶何年百炼金，刜钟芒刃此湮沉。
气衝牛斗虽难掩，鉴遇张雷始见寻。
恍惚莫穷神物远，波澜空在曲池深。
铅刀也强思磨试，怅望西山与华阴。
罗浮山
作者：祖无择
朝代：宋
体裁：五言排律

根盘瘴海隅，何代拆蓬壶。势压诸夷岛，光生数郡郛。上当星纪牧，旁佐祝融都。灊霍思朋盍，衡庐认友于。路岐通句曲，村落带幽逋。气盛吞三楚，名雄隘八区。葛洪丹灶在，鲍靓履綦无。秀合钟灵药，珍应产美瑜。阴岩滋薜荔，古涧老菖蒲。云色兼霞净，泉声带雨粗。春分铁柱出，秋静石楼孤。深洞龙遗卵，平冈凤引雏。密疑维地轴，俯见睨天吴。鸟羽文章异，柑包气味殊。住僧閒隐几，过客每停舻。众木森如向，群峰俨若趋。降神乏申甫，肆望远唐虞。图画劳良匠，祈求走俗巫。一拳卑勾漏，千仞小番禺。登恐神鳌抃，移从野叟愚。谢公心未协，尚子迹犹拘。自喜兹游胜，宁论我仆痡。
羌先生庙
作者：祖无择
朝代：宋

先生高世迹，旧隐白云深。结宇知何代，遗祠直至今。地分坛杏影，门接社莲阴。我亦希风者，终明托玉岑。
羌先生庙
作者：祖无择
朝代：宋

先生高世迹，旧隠白云深。
结宇知何代，遗祠直至今。
地分坛杏影，门接社莲阴。
我亦希风者，终明託玉岑。
聚为九老自咏
作者：祖无择
朝代：宋
体裁：七言绝句

科名高厌玉阶前，历任公卿四十年。休道老夫无事业，两扶红日上青天。
自咏二首·其一
作者：祖无择
朝代：宋
体裁：七言绝句

松下门开入翠微，草香花气袭春衣。山中深僻无人到，自有閒云共鹤飞。
自咏二首·其二
作者：祖无择
朝代：宋
体裁：七言律诗

形胜山前感物华，却乘清兴过僧家。楼台消废无人问，今古传闻只自嗟。云拥断崖埋石笋，泉冲凉雨落金沙。凭君识得寻幽趣，只管高谭至日斜。
至齐五月两院狱空喜而成咏
作者：祖无择
朝代：宋

厌预铃斋议，欣闻狱犴空。三章用旧制，五月绍遗风。止系垂衣治，非干别驾功。惟期四海内，刑厝与周同。
至齐五月两院狱空喜而成咏
作者：祖无择
朝代：宋

厌预铃斋议，欣闻狱犴空。
三章用旧制，五月绍遗风。
止繫垂衣治，非干别驾功。
惟期四海内，刑厝与周同。
舟次张泽阻风
作者：祖无择
朝代：宋

舟楫虽佳兴，风波即畏途。
我心何所惧，世路此无殊。
衔尾千艘泊，争头万怪趋。
飃然不终日，挥手谢淳洿。
舟次张泽阻风
作者：祖无择
朝代：宋

舟楫虽佳兴，风波即畏途。我心何所惧，世路此无殊。衔尾千艘泊，争头万怪趋。飘然不终日，挥手谢淳洿。
萧五监丞新作堂成名曰知雄且赋雕章题之屋壁勉率芜恶以继高韵
作者：祖无择
朝代：宋
体裁：七言律诗

况堂佳号尘游外，题壁新吟藻思春。朴素自持师老氏，清醒常戒鉴灵均。穷通一致由知命，恬智相须合入神。因览君诗我颜厚，不能假日乐天真。
落星寺
作者：祖无择
朝代：宋

金碧共玲珑，楼台浩渺中。
雨花僧讲盛，星石寺基雄。
岩岫庐峯对，波澜蠡泽通。
微红看海日，远绿认江枫。
鸥鸟机心息，潮音梵唱同。
人间羣玉府，物外广寒宫。
云衲烝多坏，尘襟到自空。
扁舟五湖客，长此伴支公。
落星寺
作者：祖无择
朝代：宋

金碧共玲珑，楼台浩渺中。雨花僧讲盛，星石寺基雄。岩岫庐峰对，波澜蠡泽通。微红看海日，远绿认江枫。鸥鸟机心息，潮音梵唱同。人间群玉府，物外广寒宫。云衲烝多坏，尘襟到自空。扁舟五湖客，长此伴支公。
袁州庆丰堂十闲咏
作者：祖无择
朝代：宋

吏散铃斋掩，闲眠到日斜。无端是春梦，容易绕京华。郑声良可厌，闲抱七丝琴。欲识调弦意，理人先理心。年长身多病，闲钞已试方。未甘先犬马，毕命报恩光。青山日相对，闲看白云生。谁谓无心出，中含济物情。晓桉三杯后，闲烹北苑茶。色香俱绝品，雪泛满瓯花。扁舟宾客少，闲作道家装。迹静心还静，逍遥觉日长。雨霁轻埃息，闲吟面曲池。游鳞时对掷，双破碧涟漪。朝来因试笔，闲答故交书。莫怪音尘绝，吾心与世疏。渐老无功业，闲思惜壮年。桑榆如有得，犹可勒燕然。晴轩足清趣，闲与鹤开笼。寄语北山侣，无惊蕙帐空。
袁州庆丰堂十闲咏·其一
作者：祖无择
朝代：宋
体裁：五言绝句

吏散铃斋掩，闲眠到日斜。无端是春梦，容易绕京华。
袁州庆丰堂十闲咏·其七
作者：祖无择
朝代：宋
体裁：五言绝句

雨霁轻埃息，闲吟面曲池。游鳞时对掷，双破碧涟漪。
袁州庆丰堂十闲咏·其三
作者：祖无择
朝代：宋
体裁：五言绝句

年长身多病，闲钞已试方。未甘先犬马，毕命报恩光。
袁州庆丰堂十闲咏·其九
作者：祖无择
朝代：宋
体裁：五言绝句

渐老无功业，闲思惜壮年。桑榆如有得，犹可勒燕然。
袁州庆丰堂十闲咏·其二
作者：祖无择
朝代：宋

郑声良可厌，闲抱七丝琴。欲识调弦意，理人先理心。
袁州庆丰堂十闲咏·其二
作者：祖无择
朝代：宋

郑声良可厌，闲抱七丝琴。
欲识调絃意，理人先理心。
袁州庆丰堂十闲咏·其五
作者：祖无择
朝代：宋
体裁：五言绝句

晓桉三杯后，闲烹北苑茶。色香俱绝品，雪泛满瓯花。
袁州庆丰堂十闲咏·其八
作者：祖无择
朝代：宋

朝来因试笔，闲答故交书。
莫怪音尘绝，吾心与世疎。
袁州庆丰堂十闲咏·其八
作者：祖无择
朝代：宋

朝来因试笔，闲答故交书。莫怪音尘绝，吾心与世疏。
袁州庆丰堂十闲咏·其六
作者：祖无择
朝代：宋
体裁：五言绝句

扁舟宾客少，闲作道家装。迹静心还静，逍遥觉日长。
袁州庆丰堂十闲咏·其十
作者：祖无择
朝代：宋
体裁：五言绝句

晴轩足清趣，闲与鹤开笼。寄语北山侣，无惊蕙帐空。
袁州庆丰堂十闲咏·其四
作者：祖无择
朝代：宋
体裁：五言绝句

青山日相对，闲看白云生。谁谓无心出，中含济物情。
视役于清偶书四韵寄示幕中宾客
作者：祖无择
朝代：宋
体裁：五言律诗

经旬一水湄，风土化缁衣。岂敢嗟于役，何当赋式微。云山晴特秀，花木暖相辉。期子同携手，春游事勿违。
记万载风俗三绝
作者：祖无择
朝代：宋

居民覆其屋，大半施白瓦。山际两三家，如经新雪下。官酤米为曲，酿出成红酒。里社醉丰年，便是宣城酎。田中多峭石，苍玉乱攲斜。怪似湘中见，封域近长沙。
记万载风俗三绝·其一
作者：祖无择
朝代：宋
体裁：五言绝句

居民覆其屋，大半施白瓦。山际两三家，如经新雪下。
记万载风俗三绝·其三
作者：祖无择
朝代：宋

田中多峭石，苍玉乱攲斜。怪似湘中见，封域近长沙。
记万载风俗三绝·其三
作者：祖无择
朝代：宋

田中多峭石，苍玉乱欹斜。
怪似湘中见，封域近长沙。
记万载风俗三绝·其二
作者：祖无择
朝代：宋
体裁：五言绝句

官酤米为曲，酿出成红酒。里社醉丰年，便是宣城酎。
试笔
作者：祖无择
朝代：宋

济南通守欲几年，最课无成媿古贤。
却为簿书抛笔砚，每思樵钓负林泉。
浮名自信虽徒尔，薄俸相拘且勉旃。
已共妻孥约生计，会须搔首赋归田。
试笔
作者：祖无择
朝代：宋

济南通守欲几年，最课无成愧古贤。却为簿书抛笔砚，每思樵钓负林泉。浮名自信虽徒尔，薄俸相拘且勉旃。已共妻孥约生计，会须搔首赋归田。
诮王安石乞分司西京避谗而去因以述怀
作者：祖无择
朝代：宋
体裁：七言律诗

割断攀缘宰相权，忧危争似我身全。试观竿上抛生体，且拟波中戏钓船。名利不求还独乐，是非莫辨祗高眠。何当对景幽堂坐，更得闲吟度百年。
读王元之后集题于卷末
作者：祖无择
朝代：宋

提笔几回书诰命，剖符长是守方州。未能抗表分司去，终老为郎谪宦休。歌舞懒呼寒食节，醉吟孤坐月波楼。文章独步成何事，空有离骚寄隐忧。
读王元之后集题于卷末
作者：祖无择
朝代：宋

提笔几回书诰命，剖符长是守方州。
未能抗表分司去，终老为郎谪宦休。
歌舞懒呼寒食节，醉吟孤坐月波楼。
文章独步成何事，空有离骚寄隠忧。
赠商水连尉同年
作者：祖无择
朝代：宋

场屋相知最有情，去年同试使同荣。神仙史籍输梅福，典册文章滞马卿。泣玉泪收休积恨，掷金词在蔼新声。公卿好致归台阁，莫遣徒劳浩叹生。
赠商水连尉同年
作者：祖无择
朝代：宋

场屋相知最有情，去年同试使同荣。
神仙史籍输梅福，典册文章滞马卿。
泣玉泪收休积恨，掷金词在蔼新声。
公卿好致归台阁，莫遣徒劳浩嘆生。
赠庐山崇胜珂长老
作者：祖无择
朝代：宋

珂也僧中秀，曹溪得祖衣。云泉聊适性，瓶锡遂忘归。九月秋风老，千山暮雨霏。我来陪静话，相对两无机。
赠庐山崇胜珂长老
作者：祖无择
朝代：宋

珂也僧中秀，曹溪得祖衣。
云泉聊适性，缾锡遂忘归。
九月秋风老，千山暮雨霏。
我来陪静话，相对两无机。
赠江州李虚一司户
作者：祖无择
朝代：宋
体裁：七言绝句

官况萧条三语掾，地居卑湿九江城。曾闻午夜开宣室，早晚君王召贾生。
赠牛仲容
作者：祖无择
朝代：宋

吾君旰食念边陲，天下英雄待聘时。仁义未行真处士，功名不立岂男儿。卧龙谁识南阳隐，失马何劳北叟悲。莫向林泉赋长往，秋风吹子鬓毛衰。
赠牛仲容
作者：祖无择
朝代：宋

吾君旰食念边陲，天下英雄待聘时。
仁义未行真处士，功名不立岂男儿。
卧龙谁识南阳隠，失马何劳北叟悲。
莫向林泉赋长往，秋风吹子鬓毛衰。
赴任南康将经九江游二林先寄交代关屯田
作者：祖无择
朝代：宋
体裁：七言律诗

平生山水有心期，今得军麾慰所思。我欲因行访莲社，君应未讶过瓜时。若逢胜槩终朝住，兼领闲僧到处随。莫遣迎新吏人至，云间泉畔不相宜。
过涡河
作者：祖无择
朝代：宋
体裁：五言绝句

扬鞭策羸马，桥上一徘徊。欲拟临涡赋，惭无八斗才。
送交代关屯田赴阙
作者：祖无择
朝代：宋

谢公雅尚廉侯政，兼得如君不可加。
自有袴襦歌道路，长驱旌斾访烟霞。
林僧解诵松窗句，厅吏能封竹槛花。
今日北辕堪健羡，清风留与后人夸。
送交代关屯田赴阙
作者：祖无择
朝代：宋

谢公雅尚廉侯政，兼得如君不可加。自有裤襦歌道路，长驱旌旆访烟霞。林僧解诵松窗句，厅吏能封竹槛花。今日北辕堪健羡，清风留与后人誇。
送人作尉临潼
作者：祖无择
朝代：宋
体裁：五言律诗

年少文能老，新曾射策来。从横传古学，慷慨济时才。黄绶官徒尔，青云志在哉。他年归会课，迟子出尘埃。
送刘进士游边
作者：祖无择
朝代：宋
体裁：七言律诗

朔风动地雪花明，去去从知指戍城。场藿未縻千里骥，食鱼翻嗜五侯鲭。征途望断河冰合，旅馆吟残海月生。且共淹留话离索，一尊浊酒为君倾。
送孟湘虞部赴阙
作者：祖无择
朝代：宋

科名拾芥职三虞，落落雄才与众殊。
为政人惊今遂霸，论兵自比古孙吴。
倚庐已见因心着，结绶还陪辨色趋。
不似冯唐空白首，汉皇今正渴嘉谟。
送孟湘虞部赴阙
作者：祖无择
朝代：宋

科名拾芥职三虞，落落雄才与众殊。为政人惊今遂霸，论兵自比古孙吴。倚庐已见因心著，结绶还陪辨色趋。不似冯唐空白首，汉皇今正渴嘉谟。
送宋寺丞通判邛州
作者：祖无择
朝代：宋
体裁：五言律诗

半刺侯藩重，临邛驿路赊。将经灞陵树，先看洛阳花。土物张骞竹，民封卓氏家。为君伤远目，日日断褒斜。
送承泽上人归宁富沙
作者：祖无择
朝代：宋

五老峯前见，过从一岁余。
还将随客棹，归去侍亲舆。
乞食江云际，牵吟腊雪初。
祗应清夜梦，时復到荒庐。
送承泽上人归宁富沙
作者：祖无择
朝代：宋

五老峰前见，过从一岁馀。还将随客棹，归去侍亲舆。乞食江云际，牵吟腊雪初。祗应清夜梦，时复到荒庐。
送新州陈式虞部
作者：祖无择
朝代：宋

大庾岭南郡，新兴事若何。
还珠合浦近，辟恶密香多。
主圣天如覆，时平海不波。
更逢贤太守，应有袴襦歌。
送新州陈式虞部
作者：祖无择
朝代：宋

大庾岭南郡，新兴事若何。还珠合浦近，辟恶密香多。主圣天如覆，时平海不波。更逢贤太守，应有裤襦歌。
送春长句呈李泰伯
作者：祖无择
朝代：宋

尽日临风把酒卮，宜春台上送春归。已看绿树阴阴静，犹有残花帖帖飞。岁月任从随手过，功名未必与心违。我缘客宦无常处，后会如今亦恐稀。
送春长句呈李泰伯
作者：祖无择
朝代：宋

尽日临风把酒巵，宜春台上送春归。
已看绿树阴阴静，犹有残花帖帖飞。
岁月任从随手过，功名未必与心违。
我缘客宦无常处，后会如今亦恐稀。
送李承知京兆司录
作者：祖无择
朝代：宋

才从知己荐，又应辟书行。廷尉官联重，军谋职任清。华严东野秀，紫阁晚峰横。尽是供吟处，归应新筑成。
送李承知京兆司录
作者：祖无择
朝代：宋

纔从知己荐，又应辟书行。
廷尉官联重，军谋职任清。
华严东野秀，紫阁晚峯横。
尽是供吟处，归应新筑成。
送潘华阳
作者：祖无择
朝代：宋
体裁：七言律诗

河阳苗裔有英翘，年少声名动帝朝。月桂我欣同赐第，涧松人借此沈僚。金牛开道秦川险，笮马来宾汉使遥。想以刀州遇知己，便从平地上烟霄。
送莲房与马屯田
作者：祖无择
朝代：宋

问遗不必贵，要之资阙如。
莲房三百枚，采掇亦云初。
持以侑尊酒，甘香即有余。
野老献芹意，今予其有诸。
送莲房与马屯田
作者：祖无择
朝代：宋

问遗不必贵，要之资阙如。莲房三百枚，采掇亦云初。持以侑尊酒，甘香即有馀。野老献芹意，今予其有诸。
送韩尉员外
作者：祖无择
朝代：宋
体裁：七言律诗

几年献赋向公车，四十方为冉冉趋。昔竞寸阴终蹭蹬，今贪斗粟尚踟蹰。潘郎毛鬓看将白，陶令田园说已芜。官满还归省门下，预应搔首重长吁。
途次金陵逢同年沈五判官
作者：祖无择
朝代：宋

数载天涯别，年来不定居。
扁舟忽相值，孤抱信何如。
公干犹多病，孝先仍嫩书。
人生从坎壈，客意且踌躇。
淡薄市桥酒，鲜肥江岸鱼。
可来同饮食，勿笑此萧疎。
途次金陵逢同年沈五判官
作者：祖无择
朝代：宋

数载天涯别，年来不定居。扁舟忽相值，孤抱信何如。公干犹多病，孝先仍懒书。人生从坎壈，客意且踌躇。淡薄市桥酒，鲜肥江岸鱼。可来同饮食，勿笑此萧疏。
酬江西运使齐工部见寄
作者：祖无择
朝代：宋
体裁：五言律诗

龙坂弥年别，长兹仰道风。梦曾瞻使节，喜忽得诗筒。词藻春林秀，恩私地镇崇。因将示知者，传诵满江东。
题三教圆通堂
作者：祖无择
朝代：宋
体裁：五言律诗

师本佛之徒，潜心老与儒。一堂何所像，三教此焉俱。香火长相续，丹青久不渝。高贤旌好事，二记耸龟趺。
题仰山二十韵
作者：祖无择
朝代：宋

维南斗牛下，万仞耸崔嵬。
日上光先占，江盘势却回。
一方蒙雨露，几处对楼台。
不逐秦鞭去，曾经禹载来。
云生峯惨澹，冰泮谷喧豗。
险外烟岚变，深中洞府开。
岩花春灼烁，溪鸟暖毰毸。
飞瀑含清籁，乖龙走疾雷。
平川萧庙閟，半腹邓坛摧。
精藴瑶瑰宝，灵钟杞梓材。
僧轩宜薜荔，樵径怯莓苔。
旁睨龙州橘，前瞻庾岭梅。
仙经饶地肺，赋笔让天台。
神物多灵贶，农田少旱灾。
隠君须独行，吟咏亦难才。
何客能依止，伊予语敢哉。
一麾成繫滞，四友阻游陪。
未脱红尘累，徒嗟白髮催。
梦频生枕席，赏每倒尊罍。
预恐瓜时代，图归作醉媒。
题仰山二十韵
作者：祖无择
朝代：宋

维南斗牛下，万仞耸崔嵬。日上光先占，江盘势却回。一方蒙雨露，几处对楼台。不逐秦鞭去，曾经禹载来。云生峰惨澹，冰泮谷喧豗。险外烟岚变，深中洞府开。岩花春灼烁，溪鸟暖毰毸。飞瀑含清籁，乖龙走疾雷。平川萧庙閟，半腹邓坛摧。精蕴瑶瑰宝，灵钟杞梓材。僧轩宜薜荔，樵径怯莓苔。旁睨龙州橘，前瞻庾岭梅。仙经饶地肺，赋笔让天台。神物多灵贶，农田少旱灾。隐君须独行，吟咏亦难才。何客能依止，伊予语敢哉。一麾成系滞，四友阻游陪。未脱红尘累，徒嗟白发催。梦频生枕席，赏每倒尊罍。预恐瓜时代，图归作醉媒。
题余尚书山居要术
作者：祖无择
朝代：宋
体裁：七言绝句

张衡已作归田赋，汜胜仍修种树书。愿借山居精要术，欲将嵩洛葺吾庐。
题安成刘伯玉日新亭
作者：祖无择
朝代：宋

积善家余庆，日新亭可云。
诗书盈几有，道艺喜时闻。
儿侄既登学，晨昏在克勤。
欲知荣地力，此便是青云。
题安成刘伯玉日新亭
作者：祖无择
朝代：宋

积善家馀庆，日新亭可云。诗书盈几有，道艺喜时闻。儿侄既登学，晨昏在克勤。欲知荣地力，此便是青云。
题尚书余襄公西园
作者：祖无择
朝代：宋
体裁：七言律诗

台阁清风正凛然，归休车骑曲江边。及亲已具三牲养，负郭新添二顷田。莱子长年荣綵服，卫公雅意乐平泉。官闲道在心无闷，惟惜光阴事简编。
题招提院静照堂
作者：祖无择
朝代：宋
体裁：五言律诗

院静远嚣尘，虚堂缔构新。几招台岭客，共话沃州春。想像山中乐，优游物外身。公卿诗满壁，雅正日相亲。
题纪信庙
作者：祖无择
朝代：宋
体裁：五言律诗

汉祖临危日，将军独夺功。一身虽是诈，万古尽言忠。树老风声涩，天寒景色空。我来观庙貌，无语对村翁。
题蔡州东湖
作者：祖无择
朝代：宋
体裁：七言绝句

夕阳水底霞铺锦，清夜波心月涌金。此是东湖最佳处，无人来伴水仙吟。
题蔡州壶仙观
作者：祖无择
朝代：宋

莺老花残过禁烟，杖藜閒步到壶仙。仙家本是无尘地，别有风光一洞天。
题蔡州壶仙观
作者：祖无择
朝代：宋

鸎老花残过禁烟，杖藜閒步到壶仙。
仙家本是无尘地，别有风光一洞天。
题袁州东湖卢肇石
作者：祖无择
朝代：宋

袁山之阳秀水侧，草覆遗基谁氏宅。皆云子发其姓卢，往往文章名籍籍。宅中旧物何所存，惟有嶙峋一区石。阔才三尺高倍寻，久卧尘沙群瓦砾。余心好异因独往，下马环观聊拂拭。地表可见十二三，已足怪骇动魂魄。呼工运锸堑其旁，挽以长縆百夫力。杂然鼓噪登大车，恍尔如蒙巨灵擘。选置东湖最佳处，四面澄波映天碧。倚空突兀无与邻，顿觉亭台增气色。弯环幽窦莫敢掸，恐有乖龙飞霹雳。余尝南游到阳朔，众峰矗矗春笋植。扪萝踏藓穷之遍，若此奇卓曾未识。郡人奔走来如云，故老惊视复唧唧。乃言此石遇真赏，屈指于今年二百。沈埋旷代谁尔珍，一日光价逾荆璧。嗟余束发大夫后，区区志尚惟孤直。十年再谪非不穷，犹慕坚纯无改易。如何故老不我愚，感物再三形叹息。石不能言人有言，忽使他时重湮阨。
题袁州东湖卢肇石
作者：祖无择
朝代：宋

袁山之阳秀水侧，草覆遗基谁氏宅。
皆云子发其姓卢，往往文章名籍籍。
宅中旧物何所存，惟有嶙峋一区石。
阔纔三尺高倍寻，久卧尘沙羣瓦砾。
余心好异因独往，下马环观聊拂拭。
地表可见十二三，已足怪骇动魂魄。
呼工运锸壍其旁，挽以长絙百夫力。
杂然鼓譟登大车，恍尔如蒙巨灵擘。
选置东湖最佳处，四面澄波映天碧。
倚空突兀无与邻，顿觉亭台增气色。
弯环幽窦莫敢撢，恐有乖龙飞霹雳。
余尝南游到阳朔，众峰矗矗春笋植。
扪萝踏藓穷之遍，若此奇卓曾未识。
郡人奔走来如云，故老惊视復唧唧。
乃言此石遇真赏，屈指于今年二百。
沈埋旷代谁尔珍，一日光价逾荆璧。
嗟余束髮大夫后，区区志尚惟孤直。
十年再谪非不穷，犹慕坚纯无改易。
如何故老不我愚，感物再三形嘆息。
石不能言人有言，忽使他时重湮阨。
题野野园
作者：祖无择
朝代：宋

晓日东郊扣隐扉，曈曈初日弄朱旗。黄稍风舞先生柳，紫颊霜殷大谷梨。粉艳清歌穿邃阁，碧溪寒韵落幽池。我来载酒山翁醉，且喜秋香菊满篱。
题野野园
作者：祖无择
朝代：宋

晓日东郊扣隠扉，曈曈初日弄朱旗。
黄稍风舞先生柳，紫颊霜殷大谷梨。
粉艷清歌穿邃阁，碧溪寒韵落幽池。
我来载酒山翁醉，且喜秋香菊满篱。
马上读韩吏部集
作者：祖无择
朝代：宋

驱羸勌远征，尺棰亦慵擎。
却得开编看，仍教纵辔行。
儒推文畅行，诗许孟郊鸣。
尽日躭遗味，浑如挹大羹。
马上读韩吏部集
作者：祖无择
朝代：宋

驱羸勌远征，尺箠亦慵擎。却得开编看，仍教纵辔行。儒推文畅行，诗许孟郊鸣。尽日耽遗味，浑如挹大羹。
马古口占
作者：祖无择
朝代：宋

前年蹑屩念归与，今日乘轩类使乎。千里班春忧寄重，自惭翻属个非夫。
马古口占
作者：祖无择
朝代：宋

前年蹑屩念归与，今日乘轩类使乎。
千里班春忧寄重，自惭翻属箇非夫。
鬰林观三言诗刻
作者：祖无择
朝代：宋
体裁：古风

犯惊涛，航溟渤。披宿莽，屐崛岉。愒槃石，解簪韨。挹飞泉，醒心骨。挥高论，谢俗物。思古人，忽终日。足饮酣，清思逸。即绝壁，试奇笔。千万言，苍鲜没。后有人，为吾拂。
鸳鸯
作者：祖无择
朝代：宋
体裁：七言绝句

水宿云飞无定期，雄雌两两镇相随。到头不会天何意，却使人生有别离。
龙图范给事以禫服向除修治茔域就山筑室因尔书怀俾无择继和谨次用其韵
作者：祖无择
朝代：宋
体裁：七言律诗

采采陔兰负养亲，几思定省泣晨昏。三年已毕先王制，画日将承圣主恩。名遂自同周柱史，谏违谁记鲁臧孙。考槃在涧虽云乐，祗恐泥书到远村。
九日登袁州宜春臺
作者：祖無擇
朝代：宋

落帽佳辰又到來，黄花爛熳爲誰開。
已經多歲衰容改，更被無情急景催。
取次盃盤須盡醉，隨宜歌管任頻陪。
却漸未報君恩厚，空向山城養不才。
九日陪舊參政蔡侍郎宴潁州西湖
作者：祖無擇
朝代：宋

秋晚西湖勝槩多，臺軒來此駐鳴珂。
沙鷗散去驚絲竹，煙柳低垂間綺羅。
亂擲金錢和露菊，狂摇鈿扇倚風荷。
下僚幸接曹尊末，率爾翻成擊箸歌。
交代屯田遠惠書問紙尾批示若就江州至軍兼可腹背游覽廬阜因成拙句且答佳意
作者：祖無擇
朝代：宋

廬山在境好行春，猶恨奇峰半屬鄰。
腹背徧游煩示諭，即當先謁樂天真。
依韻和登州推官張同年之梁山
作者：祖無擇
朝代：宋

峻極乾蒼蒼，班移自混茫。
勢臨坤軸斷，根入海濤殭。
屹立踰千仞，孤標冠四荒。
興雲山近泰，出日谷連暘。
絕墳于斯勝，煩襟到此涼。
山經終寂寂，祀典謾煌煌。
岩黑驪龍睡，煙清來鳳翔。
藏書陋羣玉，中瑟小空桑。
禹載無遺跡，秦碑有舊章。
乘輿曾直上，鞭石宛居傍。
在昔初遷鼎，當時異省方。
縱心師誕妄，恃力逞强梁。
儒學微言絕，神仙怪說彰。
錫符尊德水，留識著吾漿。
豈念思王度，惟期至帝鄉。
齋男何杳杳，秋祝自琅琅。
詎得三山藥，翻同一國狂。
八神寧爾福，二世果斯亡。
始禍聞陳涉，遺書見子長。
龍興成大定，虎噬免交攘。
往事真塗炭，寒心劇刺芒。
自從茲滅國，誰復此祠陽。
冤毒疑淪髓，凋殘競沐瘡。
鑒宜觀夏后，道合慕陶唐。
聖世踰三代，明君掩百王。
朝廷隆盛禮，簡冊耀休光。
運契千齡統，歌喧六達莊。
古今稱治理，夷夏共瞻望。
洪化周無外，羣生洽太康。
東民休望幸，端拱德芬芳。
劉仙石·其一
作者：祖無擇
朝代：宋

神仙不死石長存，萬古千秋表洞門。
人欲求真好修煉，莫徒將杖叩苔痕。
劉仙石·其二
作者：祖無擇
朝代：宋

支機莫問君平肆，取履誰收黄石祠。
深洞自開人不見，何須惆悵憶當時。
南康春日
作者：祖無擇
朝代：宋

慙媿東風破臘來，一尊清聖爲君開。
無方可使朱顔駐，有客相逢白眼迴。
老大漸能知世態，疎慵那復計身媒。
遥憐伊洛冰應泮，芳草還荒舊釣臺。
又和題宜春臺
作者：祖無擇
朝代：宋

異鄉何處散幽懷，頼得城中百尺臺。
還向天涯經歲住，那知春色爲唯來。
雪消江上看梅發，風暖衡陽有雁回。
强擬登高聊賦咏，再三媿乏楚人才。
又游靈巖
作者：祖無擇
朝代：宋

紅塵滿爲三回到，青嶂迎人萬疊開。
却被野僧相顧笑，區區還是舊時來。
右軍墨池
作者：祖無擇
朝代：宋

羌廬峯下歸宗寺，曾是當年內史居。
繭紙世傳遺蹟後，墨池人記作書初。
秋毫幾老崇山兔，舊法空觀得水魚。
珍重僧家能好事，朱欄碧甃壯庭除。
同年楊兄作尉僰道兼領勾稽之作賦七言四韻詩以送之
作者：祖無擇
朝代：宋

縣城荒僻民居少，吏事全稀似隠淪。
且喜桑郊接鄉樹，莫嗟藍綬染京塵。
鸞姿豈合淹仇覽，仙骨應難滯子真。
好在公餘頻寄問，我方江上學垂綸。
吏隠宜春郡詩十首·其一
作者：祖無擇
朝代：宋

吏隠宜春郡，年豐獄訟稀。
餘糧委南畝，茂草滿圜扉。
天意憐艱食，民心恥畫衣。
萬家行樂處，車馬有光輝。
吏隠宜春郡詩十首·其一〇
作者：祖無擇
朝代：宋

吏隠宜春郡，素飱誠有餘。
政聲慙遂霸，文藻謝嚴徐。
使節分銅虎，仙廬秘石渠。
君恩殊未報，不敢賦歸歟。
吏隠宜春郡詩十首·其七
作者：祖無擇
朝代：宋

吏隠宜春郡，山城少客過。
靜中窺物理，閑外養天和。
春暖尋花塢，宵凉翫月波。
將迎者誰子，勞逸兩如何。
吏隠宜春郡詩十首·其三
作者：祖無擇
朝代：宋

吏隠宜春郡，追惟二相賢。
節明天寶日，業茂會昌年。
友善曾何累，朋誣亦自煎。
不才非不幸，異代若差肩。
吏隠宜春郡詩十首·其九
作者：祖無擇
朝代：宋

吏隠宜春郡，窮能嬾更占。
矜名遭巧譖，晦跡喜深潛。
昔慕狂爲聖，今師智養恬。
優游無一事，不覺歲時淹。
吏隠宜春郡詩十首·其二
作者：祖無擇
朝代：宋

吏隠宜春郡，溪山若畫圖。
纖鱗時自躍，幽鳥靜相呼。
曉浪噴寒雨，晴嵐鎖綠蕪。
漁樵本吾事，搔首重踟躕。
吏隠宜春郡詩十首·其五
作者：祖無擇
朝代：宋

吏隠宜春郡，鄉園去路賒。
間關成客宦，荏苒度年華。
出水魚吞餌，辭山鳳在笯。
誰言千里隔，夜夜夢吾家。
吏隠宜春郡詩十首·其八
作者：祖無擇
朝代：宋

吏隠宜春郡，放懷詩酒間。
未能慙下俚，幾欲效中山。
杜甫籓籬窄，劉伶幕帟慳。
高吟與沈醉，榮辱詎相關。
吏隠宜春郡詩十首·其六
作者：祖無擇
朝代：宋

吏隠宜春郡，同僚得俊髦。
純音等疏越，餘刃劇豪曹。
器識青雲遠，歌詞白雪高。
遂令遷客意，不復賦離騷。
吏隠宜春郡詩十首·其四
作者：祖無擇
朝代：宋

吏隠宜春郡，閑思應舉時。
端居苦貧賤，徒步入京師。
誤寵乘軒鶴，鈞憂入廟犧。
功名在何許，雙鬢已垂絲。
周成職方笑臺
作者：祖無擇
朝代：宋

賈生太息唐衢哭，感事傷時可奈何。
爭似君當堯舜日，臺頭大笑樂天和。
和
作者：祖無擇
朝代：宋

九十日春今日盡，送春何況我偏知。
後期應在經殘臘，重探梅開雪裏枝。
和
作者：祖無擇
朝代：宋

憶時相逢甲午年，與君同賦送春篇。
等閑又見春風老，更捧新吟一惘然。
萬樹紅芳落漸稀，浮榮能得幾多時。
孤根未識陽和力，春去春來兩不知。
和御製賞花釣魚
作者：祖無擇
朝代：宋

禁籞春深御幄開，鳴鞘曉出五雲來。
花含瑞色三危露，酒湛晴光萬壽杯。
香餌得魚波滉漾，仙音儀鳳日徘徊。
微臣叨竊逢辰幸，持橐甘泉此從陪。
和閻運使以詩見奬吏隠宜春郡詩
作者：祖無擇
朝代：宋

狂吟何足話風騷，和寡甘降郢唱高。
敢望與言同子夏，競推多可似出濤。
九成豈後虞韶美，一字終虛魯史褒。
自笑潢汙不盈尺，猶將學海去滔滔。
和題東湖
作者：祖無擇
朝代：宋

晴烟羃冪澹湖光，勢勝居然占一方。
拂水萬絲楊柳弱，倚風千蓋芰荷香。
縱遊閑泛蘭舟穩，半醉狂眠石席凉。
公退每來須度日，却疑身出利名鄉。
哭鄆州孔給事·其一
作者：祖無擇
朝代：宋

出入多年侍紫宸，封章頻上觸龍鱗。
杼投幾見疑慈母，檻折終聞記直臣。
闕里忽驚歌曳杖，洛陽那復見埋輪。
師門一慟盈襟淚，痛爲明時惜正人。
哭鄆州孔給事·其二
作者：祖無擇
朝代：宋

聖孫家世嗣衣纓，夫子當朝有令名。
許國志堅存亮直，致君心切贊隆平。
明庭抗疏忠言在，列郡班條惠化行。
不享永年兼大用，終天遺恨負蒼生。
夏州叛
作者：祖無擇
朝代：宋

羌虜奸誅軫聖憂，出師十萬擁貔貅。
朝廷命將詩書府，廊廟論兵帷幄籌。
舜后舞干期振旅，漢臣投筆待封侯。
宣王六月存周雅，願繼徽聲頌國猷。
宋嘉言雅善飛白一日書八字貺予因成長句謝之
作者：祖無擇
朝代：宋

輕如浮霧重如雲，學到精微妙入神。
奇迹昔年傳堊帚，高名他日壓烏巾。
誇呈朋友防求副，留教兒孫恐失真。
天子清閒好揮翰，似君須合侍嚴宸。
官況
作者：祖無擇
朝代：宋

物態無端固盡諳，自爲俗吏欠清談。
豈憂官況全蕭索，祗畏人言足二三。
玉勒已辜尋曉陌，錦鱗猶憶釣秋潭。
公餘自遂疎慵性，從道嵇康七不堪。
寄信安判官張秘校
作者：祖無擇
朝代：宋

蓮幕從軍客，蓬仙典校人。
才章過鮑謝，交契敵雷陳。
婉婉謀畫暇，翩翩書問頻。
徒知感高義，猶阻奉清塵。
寄千乘劉殿丞求字人編
作者：祖無擇
朝代：宋

千乘劉夫子，高名繼謫仙。
從居庇身邑，已著字人編。
才入鐘嶸品，文期鄭氏箋。
何當求副本，長願播匏弦。
寄成都詩人謝希濤
作者：祖無擇
朝代：宋

常聞游蜀客，來說謝希濤。
氣稟江山秀，名因翰墨高。
新詩來自遠，密意念空勞。
拙句聊相贈，應煩報錯刀。
寄泰山孫復
作者：祖無擇
朝代：宋

先生心與白雲閑，五十秋風髩不斑。
自有清名滿天下，更無塵跡到人間。
朱鉛樂外非攸好，貪懦聞風合厚顔。
不待高吟見招隠，見收餘俸買青山。
寄潁州兄
作者：祖無擇
朝代：宋

川陸一千里，炎凉六十旬。
意通書信少，思入夢魂頻。
身外宦情薄，眼前人事新。
祝兄無見念，憂道不憂貧。
寄澶州孫司理
作者：祖無擇
朝代：宋

明道二年同夏課，四人兩舉盡登科。
孤寒惟子辛勤甚，虛薄伊余忝竊多。
宦路驅馳今各自，名場出處舊相過。
感今懷舊無憀頼，不覺臨風發浩歌。
寄獻闕下一二知己
作者：祖無擇
朝代：宋

公道當朝絕比倫，因憑暖筆變孤根。
纔衝霰雪游梁苑，便逐風雷化禹門。
南郡已甘拋絳帳，東州何幸佐朱旛。
心懷象魏身江海，兩地悠悠欲斷魂。
寄題漢州西湖兼簡知郡馬屯田
作者：祖無擇
朝代：宋

房相留遺愛，清風湖水長。
人思浴池鳳，誰識濟川航。
白雪徽音遠，洪鈞道化光。
還聞繼高躅，新有召公棠。
寺有四絕一曰靈巖予以赴官獲此稅鞅因賦拙句用誌其行
作者：祖無擇
朝代：宋

常想靈蹤得到難，因回征轡此盤桓。
松風逗磬僧齋冷，石水環堂客夢寒。
聖作自同堯典布，古碑猶是魏朝刊。
最憐山色當樓好，欲去重來一凭闌。
將至南康道中
作者：祖無擇
朝代：宋

湓江輟棹整驂騑，松路楊鞭入翟微。
好是近郊人候望，紛紛羽服與田衣。
庚辰清明州衙不送新火
作者：祖無擇
朝代：宋

禁烟故事存遺俗，改火平時有舊章。
縱道齊民皆按堵，堪驚烜氏昧修方。
晨炊已絕供賓饌，春酒何來獨酌觴。
不似前年爲客日，富鄰猶許借餘光。
張唐民下第東歸
作者：祖無擇
朝代：宋

學古功非淺，干時命尚迍。
拾青辜壯志，垂白念慈親。
歸路天同遠，生涯世自貧。
吾知君道大，馳逐老風塵。
張寺丞鳴玉亭書事
作者：祖無擇
朝代：宋

爲憐瀟洒近城闉，來往何曾問主人。
列岫曉昏雲郁郁，流泉秋淨石粼粼。
陸機詩就伏招隠，班固文成正答賓。
愁見西峯日將暮，却驅羸馬入埃塵。
後池新柳
作者：祖無擇
朝代：宋

客來莫怪寡心情，俗吏喧嘩不喜聽。
多感後池楊柳眼，一回相對一回青。
微子廟
作者：祖無擇
朝代：宋

億兆夷人困獨夫，惟君先見得良圖。
爲仁始欲扶商祚，去國終能啟宋都。
鈇鑕豈甘因諫死，髠鉗仍免作官奴。
千年廟食應無愧，知退知亡即師徒。
感事
作者：祖無擇
朝代：宋

東家木鐸德音遠，西竺金人像教來。
禮樂不興王道絕，吾民何日遂康哉。
慈嚴院
作者：祖無擇
朝代：宋

恩德傳名久，慈嚴賜號新。
樓臺□半□，風水憶長春。
客有披襟者，時無洗耳人。
清音發鐘磬，翠色混松筠。
住合登仙籍，來宜出俗塵。
經年嗟倥傯，半日喜逡巡。
席上詩情逸，樽中酒味醇。
怱怱又歸去，自愧使君身。
戲別申申堂
作者：祖無擇
朝代：宋

翠柳和煙籠碧沼，紅芳如火照諸鄰。
主公欲去寧無戀，倚翠隈紅屬後人。
招二三僚友游廬阜
作者：祖無擇
朝代：宋

雨餘廬阜連天碧，公退鈴齋盡日閑。
爲報二三佳客道，速須蠟屐共登山。
昇州保寧寺鳳皇亭
作者：祖無擇
朝代：宋

鳳臺雖舊址，亭榭斬新開。
荆棘榛蕪去，江山氣象來。
明君虞氏化，賢守次公才。
遲爾離丹穴，飛飛止此臺。
明水鎮水陸禪院
作者：祖無擇
朝代：宋

誰卜精藍若畫屏，四邊山色與泉聲。
野僧慣見心應樂，俗客偷來骨亦清。
晚吹乍回香篆破，曉雲纔散蠟燈明。
吏人莫怪徘徊久，自得閑情減宦情。
春郊即事
作者：祖無擇
朝代：宋

東方驅曉騎，南畝勸春耕。
試與牧童語，因知林鳥名。
雨前茶正小，社後酒猶清。
可笑豚蹄祝，篝車望豈輕。
景臣同年郟兄作亭於公居之池上予登而名之曰夢草且賦詩以志焉
作者：祖無擇
朝代：宋

新構俯漣漪，名標謝客詩。
窗明溪雨過，檻靜竹風吹。
賀厦應容燕，巢蓮亦許龜。
何人倦漂泊，此地好追隨。
兀兀乘籃輿，厭厭倒接䍦。
秋芳正堪賞，樽酒莫過時。
暮秋江上逢端州朱使君詩以申餞
作者：祖無擇
朝代：宋

奕葉清棻遠，夫君素履恢。
人皆推世德，我亦愛卿材。
新命一麾守，長途萬里來。
畫船江雨暗，紅斾海風開。
服嶺先聲浹，編甿美化該。
此行真邂逅，幾日共沿洄。
去矣瞻仙棹，依然對酒杯。
前程如見憶，爲寄早春梅。
書懷寄呈萊州張學士
作者：祖無擇
朝代：宋

從作東齊吏，經年寡往來。
朱泉顔隨日減，青眼爲山開。
學政慙能政，論材信不材。
何人慰孤寂，知己在蓬萊。
書高辛氏廟
作者：祖無擇
朝代：宋

平昔敘星辰，元功祀事分。
因人列官紀，行道亞皇墳。
高躅追顓頊，徽聲壓放勳。
淳風今不競，帝典世無聞。
陵古森喬木，祠新際遠氛。
樵蘇當季運，血食屬明君。
舊壤資庥廕，遺黎薦苾芬。
春秋奏簫鼓，疑是六英文。
曹六四歌同遊靈巖因寄尊府判院
作者：祖無擇
朝代：宋

石湖浮動靈巖月，天靜碧雲低白煙。
此夜山川宜斷取，爲予携到若翁前。
次韻和
作者：祖無擇
朝代：宋

前日西行別翰林，爲我開尊飲之酒。
高冠滿坐皆賢豪，談笑喧呼時各有。
自慙流落疏游陪，十載江湖成浪走。
主人名重聞四夷，典冊高文推大手。
發揮六藝無遺精，考黜百家如拉朽。
顧我昏冥聞道晚，代謝春秋四十九。
當年擊節傚金注，此日强顔同木偶。
事功未省成尺寸，廩祿惟思校升斗。
會須歸去老東陂，鼓腹含飴逐堯叟。
次韻和酬張兟秀才見寄
作者：祖無擇
朝代：宋

傾蓋相知分不同，遠憑郵置枉緘封。
題評祗益煩更品，刻畫何曾補陋容。
綵服侍行君得意，朱轓假守我勞悰。
論文未遂西齋約，早晚重親太華鋒。
次韻酬陳判官見貽
作者：祖無擇
朝代：宋

一篇爲惠枉瑶封，疑得仙文自蕊宮。
始信夫君才力大，居然天地入形籠。
歌者李蘇蘇
作者：祖無擇
朝代：宋

歌妙纍纍若貫珠，歷城惟祗數蘇蘇。
何當更唱陽春曲，爲爾今宵倒玉壺。
歷城春日對酒
作者：祖無擇
朝代：宋

數尺游絲拂面來，數枝紅杏向人開。
眼前信美非吾土，且勸春風酒一杯。
歷城郡治凝波亭
作者：祖無擇
朝代：宋

耽耽層構俯清漣，山色波光曉共鮮。
形勝增雄齊十二，風流素盛客三千。
鋪舒柳影眠鷗渚，欺厭蓮香載妓船。
公退每來須度日，塵纓未濯媿潺湲。
汴水即事
作者：祖無擇
朝代：宋

波狂如箭雨如絲，汎汎扁舟瞥鳥飛。
睡起謳鴉乍鳴櫓，却思村舍聽鄰機。
沈康赴江西掾
作者：祖無擇
朝代：宋

高譽冠時英，人皆倒屣迎。
決科材尚屈，掌獄職仍輕。
滕閣吟登健，吳山醉望清。
公餘如訪古，一爲問豐城。
泗水
作者：祖無擇
朝代：宋

紀地復涵虛，清疑顥氣俱。
東家遺教遠，夏后建功殊。
冷色平吞魯，長波迥勝吳。
如斯無少息，體道悟真儒。
清明日與二三賓客賞花陳判官爲推勘他州事不預是會以詩抵予因次其韻酬之
作者：祖無擇
朝代：宋

寒食春光正好誇，小筵應免負芳華。
清談且喜交揮麈，賭酒何須要畫蛇。
潑火雨餘微綠潤，落花風急亂紅斜。
幕中有客應惆悵，今日全輸太守家。
游真陽石室
作者：祖無擇
朝代：宋

昔讀到難篇，乃聞真陽室。
亦嘗惟斯人，稱道或浮實。
邈在數千里，莫覿烟霞質。
青山有獨往，吾志久已必。
如何驂俗駕，尚此紆朝紱。
謬分南顧憂，惟刑在欽卹。
孤宦雖云遠，勝踐其敢失。
行行訪雲巖，草樹披蒙密。
呀然一穴開，勢欲吞朝日。
嵐光屏障展，乳溜龍蛇屈。
溪流自清泚，松韻何蕭瑟。
酌酒飲游客，謂言此可述。
周生誠不誣，所紀窮纖悉。
惜哉非吾土，無由寄蓬蓽。
平生丘壑心，與道共湮鬰。
難進而易退，終當守儒術。
游韶石
作者：祖無擇
朝代：宋

純音何寂寞，秀色自崔嵬。
巖草遺簫在，溪禽學鳳來。
余希探禹穴，人似畏軒臺。
登眺秋風裏，煩襟盡日開。
澄清閣在
作者：祖無擇
朝代：宋

范滂雅志在澄清，今日廉車命閣名。
華榜高標雖具美，奈何長是困蒼生。
濟上夜泊寄杜秘教
作者：祖無擇
朝代：宋

十幅蒲帆一竹篙，隨流逐浪我心勞。
幾程煙水秋光遠，半夜星河天氣高。
正想黄陂何淼淼，可憐禹瀆更滔滔。
猶欣明發諧相見，願奉清言散鬰陶。
瀑布
作者：祖無擇
朝代：宋

絕巘千尋勢，飛泉萬疊痕。
寒光涵玉岫，靈派析璇源。
峭壁河流立，蒼崖井浪翻。
猿悲經樹急，龍駭落潭渾。
氣爽諸峰秀，聲和衆籟喧。
功成身退日，期此灌中園。
琵琶亭
作者：祖無擇
朝代：宋

晚泊湓江半客舟，琵琶亭下動閑愁。
霓裳綠腰杳何許，楓葉荻花空自秋。
賈傅有才悲鵩鳥，楚騷終古怨靈修。
莫言司馬青衫濕，今日和人亦涕流。
田四秘丞通判鎮戎軍
作者：祖無擇
朝代：宋

身紆茜綬朝章貴，手把芝函帝命新。
方朔上書曾自薦，祁奚外舉果知人。
運籌暫逐征西將，持橐看歸拱北辰。
我亦潛心禦戎策，羨君抗斾擁朱輪。
留題女郎臺
作者：祖無擇
朝代：宋

女郎臺上寺，寺影蘸湖光。
夜梵星辰近，晨齋鳥雀忙。
烟滋楊柳綠，風逞芰荷香。
欲下還慵去，憑闌到夕陽。
留題泰山孫復先生新居
作者：祖無擇
朝代：宋

築室新成日觀前，亂雲重疊稱高眠。
人逢捫蝨驚旁若，衆望乘駒詠賁然。
名理靜談誰捉麈，古書閒校自磨鉛。
行聞天子東巡狩，羽葆親臨此禮賢。
登泰山簡周行
作者：祖無擇
朝代：宋

日日塵中眼不開，暫登蒼翠喜游陪。
莫辭辛苦經難險，大有人生不到來。
監丞蕭君見貽嘉句仍惠芳醪强率鄙詞輒繼高韻聊資逌爾深媿斐然
作者：祖無擇
朝代：宋

遲日和風婉娩春，感時情思浩無津。
煩君遠寄中山酒，顧我方爲洛社人。
濡筆便思題素扇，當尊難借吐芳茵。
已欽才妙兼懷惠，相過文場願捧輪。
眡役于清偶書四韻寄示幕中賓客
作者：祖無擇
朝代：宋

經旬一水湄，風土化緇衣。
豈敢嗟于役，何當賦式微。
雲山晴特秀，花木暖相輝。
期子同携手，春游事勿違。
石傘峯書堂
作者：祖無擇
朝代：宋

伊人高步接夔龍，舊隠荒凉石傘峯。
莘野躬耕聞往事，傅巖代築見遺蹤。
草茅豈合掩崇業，竹帛終能紀茂庸。
朝暮油雲膚寸合，何妨霖雨徧三農。
秋日天平驛書事
作者：祖無擇
朝代：宋

孤館無人慰寂寥，感時情抱楚旌摇。
縱橫著物秋聲起，早晚連空殺氣消。
衰鬢已同潘騎省，壯心猶羨霍嫖姚。
誓江義勇吾家事，不得提戈靜虜妖。
秋日感懷
作者：祖無擇
朝代：宋

多病多愁客，新秋百感生。
異鄉違土性，孤宦見人情。
案厭留燈讀，田思带雨耕。
不堪臨曉鏡，潘鬢二毛成。
秋曉寓自
作者：祖無擇
朝代：宋

梧桐冷墜秦宮井，沆瀣光浮漢苑槃。
倚杵遠天垂六幕，照梁初日上三竿。
簡寂觀
作者：祖無擇
朝代：宋

順風曾出帝王尊，身後高名與觀存。
石室深居廣成子，布囊薄葬楊王孫。
流塵冪冪凝丹竈，清吹徐徐觸絳旛。
牢落空山門晝掩，羽人亦說絕囂煩。
經劍池
作者：祖無擇
朝代：宋

巧冶何年百煉金，刜鐘芒刃此湮沉。
氣衝牛斗雖難掩，鑒遇張雷始見尋。
恍惚莫窮神物遠，波瀾空在曲池深。
鉛刀也强思磨試，悵望西山與華陰。
羌先生廟
作者：祖無擇
朝代：宋

先生高世跡，舊隠白雲深。
結宇知何代，遺祠直至今。
地分壇杏影，門接社蓮陰。
我亦希風者，終明託玉岑。
聚爲九老自詠
作者：祖無擇
朝代：宋

科名高厭玉階前，歷任公卿四十年。
休道老夫無事業，兩扶紅日上青天。
自詠二首·其一
作者：祖無擇
朝代：宋

松下門開入翠微，草香花氣襲春衣。
山中深僻無人到，自有閒雲共鶴飛。
自詠二首·其二
作者：祖無擇
朝代：宋

形勝山前感物華，却乘清興過僧家。
樓臺消廢無人問，今古傳聞只自嗟。
雲擁斷崖埋石笋，泉沖涼雨落金沙。
憑君識得尋幽趣，只管高譚至日斜。
至齊五月兩院獄空喜而成咏
作者：祖無擇
朝代：宋

厭預鈴齋議，欣聞獄犴空。
三章用舊制，五月紹遺風。
止繫垂衣治，非干別駕功。
惟期四海內，刑厝與周同。
舟次張澤阻風
作者：祖無擇
朝代：宋

舟楫雖佳興，風波即畏途。
我心何所懼，世路此無殊。
銜尾千艘泊，爭頭萬怪趨。
飃然不終日，揮手謝淳洿。
萬太博知惠州
作者：祖無擇
朝代：宋

惠州君未到，聽我送君吟。
去路九韶石，鄰封八桂林。
下車秋色老，望闕海雲深。
善政多餘暇，無忘惠好音。
落星寺
作者：祖無擇
朝代：宋

金碧共玲瓏，樓臺浩渺中。
雨花僧講盛，星石寺基雄。
巖岫廬峯對，波瀾蠡澤通。
微紅看海日，遠綠認江楓。
鷗鳥機心息，潮音梵唱同。
人間羣玉府，物外廣寒宮。
雲衲烝多壞，塵襟到自空。
扁舟五湖客，長此伴支公。
蕭五監丞新作堂成名曰知雄且賦彫章題之屋壁勉率蕪惡以繼高韻
作者：祖無擇
朝代：宋

況堂佳號塵游外，題壁新吟藻思春。
朴素自持師老氏，清醒常戒鑒靈均。
窮通一致由知命，恬智相須合入神。
因覽君詩我顔厚，不能假日樂天真。
袁州慶豐堂十閑詠·其一
作者：祖無擇
朝代：宋

吏散鈴齋掩，閑眠到日斜。
無端是春夢，容易繞京華。
袁州慶豐堂十閑詠·其一〇
作者：祖無擇
朝代：宋

晴軒足清趣，閑與鶴開籠。
寄語北山侶，無驚蕙帳空。
袁州慶豐堂十閑詠·其七
作者：祖無擇
朝代：宋

雨霽輕埃息，閑吟面曲池。
遊鱗時對擲，雙破碧漣漪。
袁州慶豐堂十閑詠·其三
作者：祖無擇
朝代：宋

年長身多病，閑鈔已試方。
未甘先犬馬，畢命報恩光。
袁州慶豐堂十閑詠·其九
作者：祖無擇
朝代：宋

漸老無功業，閑思惜壯年。
桑榆如有得，猶可勒燕然。
袁州慶豐堂十閑詠·其二
作者：祖無擇
朝代：宋

鄭聲良可厭，閑抱七絲琴。
欲識調絃意，理人先理心。
袁州慶豐堂十閑詠·其五
作者：祖無擇
朝代：宋

曉桉三杯後，閑烹北苑茶。
色香俱絕品，雪泛滿甌花。
袁州慶豐堂十閑詠·其八
作者：祖無擇
朝代：宋

朝來因試筆，閑答故交書。
莫怪音塵絕，吾心與世疎。
袁州慶豐堂十閑詠·其六
作者：祖無擇
朝代：宋

扁舟賓客少，閑作道家裝。
跡靜心還靜，逍遥覺日長。
袁州慶豐堂十閑詠·其四
作者：祖無擇
朝代：宋

青山日相對，閑看白雲生。
誰謂無心出，中含濟物情。
記萬載風俗三絕·其一
作者：祖無擇
朝代：宋

居民覆其屋，大半施白瓦。
山際兩三家，如經新雪下。
記萬載風俗三絕·其三
作者：祖無擇
朝代：宋

田中多峭石，蒼玉亂欹斜。
怪似湘中見，封域近長沙。
記萬載風俗三絕·其二
作者：祖無擇
朝代：宋

官酤米爲麴，釀出成紅酒。
里社醉豐年，便是宣城酎。
詠繭兒
作者：祖無擇
朝代：宋

千絲萬縷自經營，本爲藏身却誤身。
待得巧成歸鼎鑊，不知輕煖屬他人。
詠震山巖彭徵君釣臺
作者：祖無擇
朝代：宋

閑作山城吏隠居，敬君真逸寓漁磯。
臺前巖畔清風在，尚想烟波映芰衣。
試筆
作者：祖無擇
朝代：宋

濟南通守欲幾年，最課無成媿古賢。
却爲簿書拋筆硯，每思樵釣負林泉。
浮名自信雖徒爾，薄俸相拘且勉旃。
已共妻孥約生計，會須搔首賦歸田。
誚王安石乞分司西京避讒而去因以述懷
作者：祖無擇
朝代：宋

割斷攀緣宰相權，憂危爭似我身全。
試觀竿上拋生體，且擬波中戲釣船。
名利不求還獨樂，是非莫辨祗高眠。
何當對景幽堂坐，更得閑吟度百年。
讀王元之後集題于卷末
作者：祖無擇
朝代：宋

提筆幾回書誥命，剖符長是守方州。
未能抗表分司去，終老爲郎謫宦休。
歌舞嬾呼寒食節，醉吟孤坐月波樓。
文章獨步成何事，空有離騷寄隠憂。
贈商水連尉同年
作者：祖無擇
朝代：宋

場屋相知最有情，去年同試使同榮。
神仙史籍輸梅福，典冊文章滯馬卿。
泣玉淚收休積恨，擲金詞在藹新聲。
公卿好致歸臺閣，莫遣徒勞浩嘆生。
贈廬山崇勝珂長老
作者：祖無擇
朝代：宋

珂也僧中秀，曹溪得祖衣。
雲泉聊適性，缾錫遂忘歸。
九月秋風老，千山暮雨霏。
我來陪靜話，相對兩無機。
贈江州李虛一司戶
作者：祖無擇
朝代：宋

官况蕭條三語掾，地居卑濕九江城。
曾聞午夜開宣室，早晚君王召賈生。
贈牛仲容
作者：祖無擇
朝代：宋

吾君旰食念邊陲，天下英雄待聘時。
仁義未行真處士，功名不立豈男兒。
卧龍誰識南陽隠，失馬何勞北叟悲。
莫向林泉賦長往，秋風吹子鬢毛衰。
赴任南康將經九江游二林先寄交代關屯田
作者：祖無擇
朝代：宋

平生山水有心期，今得軍麾慰所思。
我欲因行訪蓮社，君應未訝過瓜時。
若逢勝槩終朝住，兼領閑僧到處隨。
莫遣迎新吏人至，雲間泉畔不相宜。
送交代關屯田赴闕
作者：祖無擇
朝代：宋

謝公雅尚廉侯政，兼得如君不可加。
自有袴襦歌道路，長驅旌斾訪煙霞。
林僧解誦松窗句，廳吏能封竹檻花。
今日北轅堪健羨，清風留與後人誇。
送人作尉臨潼
作者：祖無擇
朝代：宋

年少文能老，新曾射策來。
從橫傳古學，慷慨濟時才。
黄綬官徒爾，青雲志在哉。
他年歸會課，遲子出塵埃。
送劉進士游邊
作者：祖無擇
朝代：宋

朔風動地雪花明，去去從知指戍城。
場藿未縻千里驥，食魚翻嗜五侯鯖。
征途望斷河冰合，旅館吟殘海月生。
且共淹留話離索，一尊濁酒爲君傾。
送孟湘虞部赴闕
作者：祖無擇
朝代：宋

科名拾芥職三虞，落落雄才與衆殊。
爲政人驚今遂霸，論兵自比古孫吳。
倚廬已見因心著，結綬還陪辨色趨。
不似馮唐空白首，漢皇今正渴嘉謨。
送宋寺丞通判邛州
作者：祖無擇
朝代：宋

半刺侯藩重，臨邛驛路賒。
將經灞陵樹，先看洛陽花。
土物張騫竹，民封卓氏家。
爲君傷遠目，日日斷褒斜。
送承澤上人歸寧富沙
作者：祖無擇
朝代：宋

五老峯前見，過從一歲餘。
還將隨客棹，歸去侍親輿。
乞食江雲際，牽吟臘雪初。
祗應清夜夢，時復到荒廬。
送新州陳式虞部
作者：祖無擇
朝代：宋

大庾嶺南郡，新興事若何。
還珠合浦近，辟惡密香多。
主聖天如覆，時平海不波。
更逢賢太守，應有袴襦歌。
送春長句呈李泰伯
作者：祖無擇
朝代：宋

盡日臨風把酒巵，宜春臺上送春歸。
已看綠樹陰陰靜，猶有殘花帖帖飛。
歲月任從隨手過，功名未必與心違。
我緣客宦無常處，後會如今亦恐稀。
送李承知京兆司錄
作者：祖無擇
朝代：宋

纔從知己薦，又應辟書行。
廷尉官聯重，軍謀職任清。
華嚴東野秀，紫閣晚峯橫。
盡是供吟處，歸應新築成。
送潘華陽
作者：祖無擇
朝代：宋

河陽苗裔有英翹，年少聲名動帝朝。
月桂我欣同賜第，澗松人借此沈僚。
金牛開道秦川險，笮馬來賓漢使遥。
想以刀州遇知己，便從平地上烟霄。
送蓮房與馬屯田
作者：祖無擇
朝代：宋

問遺不必貴，要之資闕如。
蓮房三百枚，采掇亦云初。
持以侑尊酒，甘香即有餘。
野老獻芹意，今予其有諸。
送韓尉員外
作者：祖無擇
朝代：宋

幾年獻賦向公車，四十方爲冉冉趨。
昔競寸陰終蹭蹬，今貪斗粟尚踟躕。
潘郎毛鬢看將白，陶令田園說已蕪。
官滿還歸省門下，預應搔首重長吁。
途次金陵逢同年沈五判官
作者：祖無擇
朝代：宋

數載天涯別，年來不定居。
扁舟忽相值，孤抱信何如。
公幹猶多病，孝先仍嫩書。
人生從坎壈，客意且躊躇。
淡薄市橋酒，鮮肥江岸魚。
可來同飲食，勿笑此蕭疎。
遊栖賢
作者：祖無擇
朝代：宋

偷得沈迷簿領身，暫來林下訪幽人。
雲泉滿眼慵歸去，便擬拋官學隠淪。
過渦河
作者：祖無擇
朝代：宋

揚鞭策羸馬，橋上一徘徊。
欲擬臨渦賦，慙無八斗才。
酬江西運使齊工部見寄
作者：祖無擇
朝代：宋

龍坂彌年別，長茲仰道風。
夢曾瞻使節，喜忽得詩筒。
詞藻春林秀，恩私地鎮崇。
因將示知者，傳誦滿江東。
題三教圓通堂
作者：祖無擇
朝代：宋

師本佛之徒，潛心老與儒。
一堂何所像，三教此焉俱。
香火長相續，丹青久不渝。
高賢旌好事，二記聳龜趺。
題仰山二十韻
作者：祖無擇
朝代：宋

維南斗牛下，萬仞聳崔嵬。
日上光先占，江盤勢却回。
一方蒙雨露，幾處對樓臺。
不逐秦鞭去，曾經禹載來。
雲生峯慘澹，冰泮谷喧豗。
險外煙嵐變，深中洞府開。
巖花春灼爍，溪鳥暖毰毸。
飛瀑含清籟，乖龍走疾雷。
平川蕭廟閟，半腹鄧壇摧。
精藴瑶瑰寶，靈鐘杞梓材。
僧軒宜薜荔，樵徑怯莓苔。
旁睨龍州橘，前瞻庾嶺梅。
仙經饒地肺，賦筆讓天台。
神物多靈貺，農田少旱災。
隠君須獨行，吟咏亦難才。
何客能依止，伊予語敢哉。
一麾成繫滯，四友阻遊陪。
未脫紅塵累，徒嗟白髮催。
夢頻生枕席，賞每倒尊罍。
預恐瓜時代，圖歸作醉媒。
題余尚書山居要術
作者：祖無擇
朝代：宋

張衡已作歸田賦，汜勝仍修種樹書。
願借山居精要術，欲將嵩洛葺吾廬。
題安成劉伯玉日新亭
作者：祖無擇
朝代：宋

積善家餘慶，日新亭可云。
詩書盈几有，道藝喜時聞。
兒姪既登學，晨昏在克勤。
欲知榮地力，此便是青雲。
題尚書余襄公西園
作者：祖無擇
朝代：宋

臺閣清風正凜然，歸休車騎曲江邊。
及親已具三牲養，負郭新添二頃田。
萊子長年榮綵服，衛公雅意樂平泉。
官閑道在心無悶，惟惜光陰事簡編。
題招提院靜照堂
作者：祖無擇
朝代：宋

院靜遠囂塵，虛堂締構新。
幾招台嶺客，共話沃州春。
想像山中樂，優游物外身。
公卿詩滿壁，雅正日相親。
題紀信廟
作者：祖無擇
朝代：宋

漢祖臨危日，將軍獨奪功。
一身雖是詐，萬古盡言忠。
樹老風聲澀，天寒景色空。
我來觀廟貌，無語對村翁。
題蔡州壺仙觀
作者：祖無擇
朝代：宋

鸎老花殘過禁烟，杖藜閒步到壺仙。
仙家本是無塵地，別有風光一洞天。
題蔡州東湖
作者：祖無擇
朝代：宋

夕陽水底霞鋪錦，清夜波心月湧金。
此是東湖最佳處，無人來伴水仙吟。
題袁州東湖盧肇石
作者：祖無擇
朝代：宋

袁山之陽秀水側，草覆遺基誰氏宅。
皆云子發其姓盧，往往文章名籍籍。
宅中舊物何所存，惟有嶙峋一區石。
闊纔三尺高倍尋，久卧塵沙羣瓦礫。
余心好異因獨往，下馬環觀聊拂拭。
地表可見十二三，已足怪駭動魂魄。
呼工運鍤壍其旁，挽以長絙百夫力。
雜然鼓譟登大車，恍爾如蒙巨靈擘。
選置東湖最佳處，四面澄波映天碧。
倚空突兀無與鄰，頓覺亭臺增氣色。
彎環幽竇莫敢撢，恐有乖龍飛霹靂。
余嘗南游到陽朔，衆峰矗矗春筍植。
捫蘿踏蘚窮之遍，若此奇卓曾未識。
郡人奔走來如雲，故老驚視復唧唧。
乃言此石遇真賞，屈指于今年二百。
沈埋曠代誰爾珍，一日光價逾荆璧。
嗟余束髮大夫後，區區志尚惟孤直。
十年再謫非不窮，猶慕堅純無改易。
如何故老不我愚，感物再三形嘆息。
石不能言人有言，忽使他時重湮阨。
題野野園
作者：祖無擇
朝代：宋

曉日東郊扣隠扉，曈曈初日弄朱旗。
黄稍風舞先生柳，紫頰霜殷大谷梨。
粉艷清歌穿邃閣，碧溪寒韻落幽池。
我來載酒山翁醉，且喜秋香菊滿籬。
馬上讀韓吏部集
作者：祖無擇
朝代：宋

驅羸勌遠征，尺箠亦慵擎。
却得開編看，仍教縱轡行。
儒推文暢行，詩許孟郊鳴。
盡日躭遺味，渾如挹大羹。
馬古口占
作者：祖無擇
朝代：宋

前年躡屩念歸與，今日乘軒類使乎。
千里班春憂寄重，自慙翻屬箇非夫。
鬰林觀三言詩刻
作者：祖無擇
朝代：宋

犯驚濤，航溟渤。
披宿莽，屐崛岉。
愒槃石，解簪韍。
挹飛泉，醒心骨。
揮高論，謝俗物。
思古人，忽終日。
足飲酣，清思逸。
即絕壁，試奇筆。
千萬言，蒼鮮沒。
後有人，爲吾拂。
鴛鴦
作者：祖無擇
朝代：宋

水宿雲飛無定期，雄雌兩兩鎮相隨。
到頭不會天何意，却使人生有別離。
齋中即書南事
作者：祖無擇
朝代：宋

軍壘無多事，朝晡且放衙。
吏人如野鹿，公署似僧家。
京信因求藥，賓懽爲鬭茶。
忘懷塵俗外，枕籍祗南華。
龍圖范給事以禫服向除修治塋域就山築室因爾書懷俾無擇繼和謹次用其韻
作者：祖無擇
朝代：宋

采采陔蘭負養親，幾思定省泣晨昏。
三年已畢先王制，畫日將承聖主恩。
名遂自同周柱史，諫違誰記魯臧孫。
考槃在澗雖云樂，祗恐泥書到遠村。
寄吴晞远
作者：祖秀实
朝代：宋

官路声名二十年，江乡旧仰贰车贤。
推将事业归尘外，收得功夫到酒边。
解榻几闻招隐士，炷香终日对韦编。
公朝况是登耆哲，早晚蒲轮稳着鞭。
寄吴晞远
作者：祖秀实
朝代：宋

官路声名二十年，江乡旧仰贰车贤。推将事业归尘外，收得功夫到酒边。解榻几闻招隐士，炷香终日对韦编。公朝况是登耆哲，早晚蒲轮稳著鞭。
寄吳晞遠
作者：祖秀實
朝代：宋

官路聲名二十年，江鄉舊仰貳車賢。
推將事業歸塵外，收得功夫到酒邊。
解榻幾聞招隱士，炷香終日對韋編。
公朝況是登耆哲，早晚蒲輪穩著鞭。
謝詹環仲
作者：祖逢清
朝代：宋

在學得益友，結廬得寶鄰。
自慚蒹葭質，長倚玉嶙峋。
谢詹环仲
作者：祖逢清
朝代：宋
体裁：五言绝句

在学得益友，结庐得宝邻。自惭蒹葭质，长倚玉嶙峋。
垂虹亭
作者：祝乂
朝代：宋
体裁：五言律诗

冷浸三江碧，青围四面山。帆归烟浪杪，人住水云间。风飐波声碎，虹垂雨意閒。无端动归兴，一棹喜轻还。
垂虹亭
作者：祝乂
朝代：宋

冷浸三江碧，青圍四面山。
帆歸烟浪杪，人住水雲間。
風颭波聲碎，虹垂雨意閒。
無端動歸興，一棹喜輕還。
题汪水云诗卷
作者：祝从龙
朝代：宋
体裁：七言律诗

竹杖芒鞋短后衣，抱琴何处觅钟期。百年烂醉乌程酒，千首新吟晋宋诗。京洛风尘如昨日，湖山水月此何时。近来见说人心别，不看南枝看北枝。
满江红·和岳元帅述怀
作者：祝允哲
朝代：宋
体裁：词

仗尔雄威，鼓劲气、震惊胡羯。披金甲、鹰扬虎奋，耿忠炳节。五国城中迎二帝，雁门关外捉金兀。恨我生、手无缚鸡力，徒劳说。
伤往事，心难歇；念异日，情应竭。握神矛，闯入贺兰山窟。万世功名归河汉，半生心志付云月。望将军、扫荡登金銮，朝天阙。
题高城雪堂
作者：祝勋
朝代：宋

筑室烟霞窟，门开紫翠堆。真成云挽住，不为景催回。山月窥檐入，溪风掠坐来。炉薰兼茗饮，净拂绿琴埃。
题高城雪堂
作者：祝勋
朝代：宋

筑室烟霞窟，门开紫翠堆。
真成云挽住，不为景催回。
山月窥檐入，溪风掠坐来。
鑪熏兼茗饮，浄拂绿琴埃。
題高城雪堂
作者：祝勛
朝代：宋

築室烟霞窟，門開紫翠堆。
真成雲挽住，不爲景催回。
山月窺檐入，溪風掠坐來。
鑪薰兼茗飲，浄拂綠琴埃。
句
作者：祝庆夫
朝代：宋

冰雪凝难解，风云庆有时。
庭竹
作者：祝庆夫
朝代：宋
体裁：七言绝句

庭前修竹长琅玕，任是隆冬不畏寒。戛玉筛金承雨露，亭亭青翠拂云端。
池鱼
作者：祝庆夫
朝代：宋

方池如鉴碧溶溶，锦鲤游扬逐浪中。伫看三春烟水暖，好观一跃化神龙。
池鱼
作者：祝庆夫
朝代：宋

方池如鑑碧溶溶，锦鲤游扬逐浪中。
竚看三春烟水暖，好观一跃化神龙。
句
作者：祝廉夫
朝代：宋

会当归去来。
句
作者：祝廉夫
朝代：宋

會當歸去來。
題汪水雲詩卷
作者：祝從龍
朝代：宋

竹杖芒鞋短後衣，抱琴何處覓鍾期。
百年爛醉烏程酒，千首新吟晉宋詩。
京洛風塵如昨日，湖山水月此何時。
近來見說人心別，不看南枝看北枝。
句
作者：祝慶夫
朝代：宋

冰雪凝難解，風雲慶有時。
庭竹
作者：祝慶夫
朝代：宋

庭前修竹長琅玕，任是隆冬不畏寒。
戛玉篩金承雨露，亭亭青翠拂雲端。
池魚
作者：祝慶夫
朝代：宋

方池如鑑碧溶溶，錦鯉遊揚逐浪中。
竚看三春烟水暖，好觀一躍化神龍。
句
作者：祝文
朝代：宋

季鷹滿眼杯傾淥，魯望長吟鬢欲斑。
句
作者：祝文
朝代：宋

季鹰满眼杯倾渌，鲁望长吟鬓欲斑。
題棲真院棲隠閣
作者：祝禹圭
朝代：宋

督郵一見未爲辱，不暇稅冕爲膰肉。
棲隠閣上字猶新，堪歎五湖去不速。
题栖真院栖隐阁
作者：祝禹圭
朝代：宋

督邮一见未为辱，不暇税冕为膰肉。栖隐阁上字犹新，堪叹五湖去不速。
题栖真院栖隠阁
作者：祝禹圭
朝代：宋

督邮一见未为辱，不暇税冕为膰肉。
栖隠阁上字犹新，堪叹五湖去不速。
句
作者：祝穆
朝代：宋

黄花自与渊明别，不见闲人直到今。细花穿弱缕，盘向绿云鬟。
句·其一
作者：祝穆
朝代：宋

黄花自与渊明别，不见闲人直到今。
句·其一
作者：祝穆
朝代：宋

黄花自與淵明別，不見閑人直到今。
句·其二
作者：祝穆
朝代：宋

細花穿弱縷，盤向綠雲鬟。
句·其二
作者：祝穆
朝代：宋

细花穿弱缕，盘向绿云鬟。
山矾花
作者：祝穆
朝代：宋

玲珑叶底雪花寒，清昼香熏草木间。
移植小轩供宴坐，恍疑身在普陀山。
山矾花
作者：祝穆
朝代：宋

玲珑叶底雪花寒，清昼香薰草木间。移植小轩供宴坐，恍疑身在普陀山。
山礬花
作者：祝穆
朝代：宋

玲瓏葉底雪花寒，清晝香薰草木間。
移植小軒供宴坐，恍疑身在普陀山。
沁园春·寿宋通判
作者：祝穆
朝代：宋
体裁：词

自有东阳，锦水城山，几千百年。记往时仅说，拥麾刻郡，而今创见，持橐甘泉。地脉方兴，天荒欲破，还为盐梅生钜贤。清和候，正风薰日永，作地行仙。题舆小驻樵川。常只恐祖生先着鞭。算谁从井落，重新疆理，谁从襄岘，一洗腥膻。幕府归来，未应袖手，行有诏书来九天。勋名就，使吾乡誇诧，盛事流传。
沁园春·寿宋通判
作者：祝穆
朝代：宋
体裁：词

自有东阳，锦水城山，几千百年。记往时仅说，拥麾刻郡，而今创见，持橐甘泉。地脉方兴，天荒欲破，还为盐梅生钜贤。清和候，正风薰日永，作地行仙。题舆小驻樵川。常只恐祖生先著鞭。算谁从井落，重新疆理，谁从襄岘，一洗腥膻。幕府归来，未应袖手，行有诏书来九天。勋名就，使吾乡夸诧，盛事流传。
沁园春·自有东阳
作者：祝穆
朝代：宋

自有东阳，锦水城山，几千百年。
记往时仅说，拥麾刻郡，而今创见，持橐甘泉。
地脉方兴，天荒欲破，还为盐梅生鉅贤。
清和候，正风熏日永，作地行仙。
题舆小驻樵川。
常只恐祖生先着鞭。
算谁从井落，重新疆理，谁从襄岘，一洗腥膻。
幕府归来，未应袖手，行有诏书来九天。
勋名就，使吾乡夸诧，盛事流传。
豫章
作者：祝穆
朝代：宋
体裁：七言绝句

豫章偃蹇两苍龙，雪干宁须匠石逢。借重岁寒双大字，绝胜松拜大夫封。
豫章
作者：祝穆
朝代：宋

豫章偃蹇兩蒼龍，雪幹寧須匠石逢。
借重歲寒雙大字，絕勝松拜大夫封。
賀新郎
作者：祝穆
朝代：宋

此木生林野。自唐家、絲綸置閣，託根其下。長伴詞臣揮帝制，因號紫微堪詫。常縹緲、紫微仙駕。料想紫微垣降種。紫微郎、況是名同者。兼二美，作佳話。一株乃肯臨茅舍。肌膚薄、長身挺立，扶疏瀟灑。定怯麻姑爬癢爪，只許素商陶冶。擎絳雪、柔枝低亞。我憶香山東坡老，只小詩、便為增聲價。後當有，繼風雅。
贺新郎
作者：祝穆
朝代：宋
体裁：词

此木生林野。自唐家、丝纶置阁，托根其下。常伴词臣挥帝制，因号紫微堪诧。常缥缈、紫微仙驾。料想紫微垣降种。紫微郎、况是名同者。兼二美，作佳话。一株乃肯临茅舍。肌肤薄、长身挺立，扶疏潇洒。定怯麻姑爬痒爪，只许素商陶冶。擎绛雪、柔枝低亚。我忆香山东坡老，只小诗、便为增声价。后当有，继风雅。
贺新郎·此木生林野
作者：祝穆
朝代：宋
体裁：词

此木生林野。自唐家、丝纶置阁，托根其下。长伴词臣挥帝制，因号紫微堪诧。常缥缈、紫微仙驾。料想紫微垣降种。紫微郎、况是名同者。兼二美，作佳话。一株乃肯临茅舍。肌肤薄、长身挺立，扶疏潇洒。定怯麻姑爬痒爪，只许素商陶冶。擎绛雪、柔枝低亚。我忆香山东坡老，只小诗、便为增声价。后当有，继风雅。
妙庭觀·其一
作者：祝鑄
朝代：宋

石磴飛橋轉古壇，鐘聲敲斷水雲寒。
道人不復誇盤鼎，自得心傳養內丹。
妙庭觀·其二
作者：祝鑄
朝代：宋

風雨連山松竹鳴，宦途牢落若爲情。
中宵嘹喨驚殘夢，疑是雲和重度聲。
妙庭观
作者：祝铸
朝代：宋

石磴飞桥转古坛，钟声敲断水云寒。道人不复誇盘鼎，自得心传养内丹。风雨连山松竹鸣，宦途牢落若为情。中宵嘹喨惊残梦，疑是云和重度声。
妙庭观·其一
作者：祝铸
朝代：宋

石磴飞桥转古坛，钟声敲断水云寒。道人不复誇盘鼎，自得心传养内丹。
妙庭观·其一
作者：祝铸
朝代：宋

石磴飞桥转古坛，钟声敲断水云寒。
道人不復夸盘鼎，自得心传养内丹。
妙庭观·其二
作者：祝铸
朝代：宋
体裁：七言绝句

风雨连山松竹鸣，宦途牢落若为情。中宵嘹喨惊残梦，疑是云和重度声。
百字谣·念奴娇·中秋近也
作者：禅峰
朝代：宋
体裁：词

中秋近也，正于门瑞气，葱葱时节。隔岁维熊占吉梦，今夕天生英杰。仙籍流芳，瑞龙毓秀，应是非凡骨。诗书勋业，妙龄行见英发。好是日满三朝，剩陈汤饼，投辖留宾客。玉果犀钱排绮宴，窈窕歌珠舞雪。枕玉凉时，屏山深处，好事权休说。小蛮杨柳，迩来还可攀折。
百字谣（贺彭谦仲八月生子）
作者：禅峰
朝代：宋

中秋近也，正于门瑞气，匆匆时节。隔岁维熊占吉梦，今夕天生英杰。仙籍流芳，瑞龙毓秀，应是非凡骨。诗书勋业，妙龄行见英发。
好是日满三朝，胜陈汤饼，投辖留宾客。玉果犀钱排绮宴，窈窕歌珠舞雪。枕玉凉时，屏山深处，好事权休说。小蛮杨柳，迩来还可攀折。
題壁二首·其一
作者：福州僧
朝代：宋

不嫌夫婿醜，亦勿厭深村。
但得一回嫁，全勝不出門。
題壁二首·其二
作者：福州僧
朝代：宋

當初只欲轉頭銜，轉得頭銜轉不堪。
何似仁王高閣上，倚欄閑唱望江南。
题壁二首
作者：福州僧
朝代：宋

不嫌夫婿丑，亦勿厌深村。但得一回嫁，全胜不出门。当初只欲转头衔，转得头衔转不堪。何似仁王高阁上，倚栏闲唱望江南。
题壁二首·其一
作者：福州僧
朝代：宋
体裁：五言绝句

不嫌夫婿丑，亦勿厌深村。但得一回嫁，全胜不出门。
题壁二首·其二
作者：福州僧
朝代：宋
体裁：七言绝句

当初只欲转头衔，转得头衔转不堪。何似仁王高阁上，倚栏闲唱望江南。
句
作者：福州幕官
朝代：宋

从渠腰下有金带，何处山中无菜羹。
句
作者：福州幕官
朝代：宋

從渠腰下有金带，何處山中無菜羹。
宿猿洞和程师孟韵
作者：福州运判
朝代：宋

晓来人语□□惊，空有三元□□亭。冻酒点唇浮白蚁，秾桃迷眼落红星。地名小酉神仙窟，天设湘阴水墨屏。蕴藉莫誇洞庭记，移文休勒北山扃。
宿猿洞和程师孟韵
作者：福州运判
朝代：宋

晓来人语□□惊，空有三元□□亭。
冻酒点唇浮白蚁，秾桃迷眼落红星。
地名小酉神仙窟，天设湘阴水墨屏。
藴藉莫夸洞庭记，移文休勒北山扃。
宿猿洞和程師孟韻
作者：福州運判
朝代：宋

曉來人語□□驚，空有三元□□亭。
凍酒點唇浮白蟻，穠桃迷眼落紅星。
地名小酉神仙窟，天設湘陰水墨屏。
藴藉莫誇洞庭記，移文休勒北山扃。
頌蔡君謨·其一
作者：福建士人
朝代：宋

道邊松，大義渡至漳泉東。
問誰植之我蔡公，歲久廣陰如雲濃。
甘棠蔽芾安可同，委蛇天矯騰蒼龍。
行人六月不知暑，千古萬古長清風。
頌蔡君謨·其二
作者：福建士人
朝代：宋

洛陽橋，一望五里排琨瑶。
行人不憂滄海潮，衝衝往來乘仙飆。
蔡公作成去還朝，玉虹依舊橫青霄。
考之溱洧功何遼，千古萬古無傾摇。
颂蔡君谟
作者：福建士人
朝代：宋

道边松，大义渡至漳泉东。问谁植之我蔡公，岁久广阴如云浓。甘棠蔽芾安可同，委蛇夭矫腾苍龙。行人六月不知暑，千古万古长清风。洛阳桥，一望五里排琨瑶。行人不忧沧海潮，冲冲往来乘仙飙。蔡公作成去还朝，玉虹依旧横青霄。考之溱洧功何辽，千古万古无倾摇。
颂蔡君谟·其一
作者：福建士人
朝代：宋

道边松，大义渡至漳泉东。
问谁植之我蔡公，岁久广阴如云浓。
甘棠蔽芾安可同，委蛇天矫腾苍龙。
行人六月不知暑，千古万古长清风。
颂蔡君谟·其一
作者：福建士人
朝代：宋

道边松，大义渡至漳泉东。问谁植之我蔡公，岁久广阴如云浓。甘棠蔽芾安可同，委蛇夭矫腾苍龙。行人六月不知暑，千古万古长清风。
颂蔡君谟·其二
作者：福建士人
朝代：宋

洛阳桥，一望五里排琨瑶。行人不忧沧海潮，冲冲往来乘仙飙。蔡公作成去还朝，玉虹依旧横青霄。考之溱洧功何辽，千古万古无倾摇。
颂蔡君谟·其二
作者：福建士人
朝代：宋

洛阳桥，一望五里排琨瑶。
行人不忧沧海潮，衝衝往来乘仙飙。
蔡公作成去还朝，玉虹依旧横青霄。
考之溱洧功何辽，千古万古无倾摇。
卜算子
作者：福建士子
朝代：宋

月上小樓西，雞唱霜天曉。淚眼相看話別時，把定纖纖手。伊道不忘人，伊卻都忘了。我若無情似你時，瞞不得、橋頭柳。
卜算子
作者：福建士子
朝代：宋
体裁：词

月在小楼西，鸡唱霜天晓。泪眼相看话别时，把定纤纤手。伊道不忘人，伊却都忘了。我若无情似你时，瞒不得、桥头柳。
卜算子·月上小楼西
作者：福建士子
朝代：宋
体裁：词

月上小楼西，鸡唱霜天晓。泪眼相看话别时，把定纤纤手。伊道不忘人，伊却都忘了。我若无情似你时，瞒不得、桥头柳。
讀中興碑
作者：秋隠里叟
朝代：宋

辭本春秋作，聱翁策固長。
漫嗟褒貶迹，孰繼老汾陽。
读中兴碑
作者：秋隠里叟
朝代：宋
体裁：五言绝句

辞本春秋作，聱翁策固长。漫嗟褒贬迹，孰继老汾阳。
诗二首
作者：种师道
朝代：宋

外塞胡儿里党臣，勾连数众赴京城。团团阔阔孤平寨，不识皇家王气星。飞蛾视火残生灭，燕逐群鹰命不存。从今一扫胡兵尽，万年不敢正南行。
诗二首·其一
作者：种师道
朝代：宋

外塞胡儿裏党臣，勾连数众赴京城。
团团阔阔孤平寨，不识皇家王气星。
诗二首·其一
作者：种师道
朝代：宋

外塞胡儿里党臣，勾连数众赴京城。团团阔阔孤平寨，不识皇家王气星。
诗二首·其二
作者：种师道
朝代：宋

飞蛾视火残生灭，燕逐羣鹰命不存。
从今一扫胡兵尽，万年不敢正南行。
诗二首·其二
作者：种师道
朝代：宋

飞蛾视火残生灭，燕逐群鹰命不存。从今一扫胡兵尽，万年不敢正南行。
詩二首·其一
作者：种師道
朝代：宋

外塞胡兒裏黨臣，勾連數衆赴京城。
團團闊闊孤平寨，不識皇家王氣星。
詩二首·其二
作者：种師道
朝代：宋

飛蛾視火殘生滅，燕逐羣鷹命不存。
從今一掃胡兵盡，萬年不敢正南行。
句
作者：种放
朝代：宋

绿萼红葩晚态新，风流如阵战愁人。胡雏负恩信，圣主耻干戈。东君若要分流品。
句·其一
作者：种放
朝代：宋

綠萼紅葩晚態新，風流如陣戰愁人。
句·其一
作者：种放
朝代：宋

绿萼红葩晚态新，风流如阵战愁人。
句·其三
作者：种放
朝代：宋

虽有明时约。
句·其三
作者：种放
朝代：宋

雖有明時約。
句·其二
作者：种放
朝代：宋

胡雏负恩信，圣主耻干戈。
句·其二
作者：种放
朝代：宋

胡雛負恩信，聖主恥干戈。
句·其四
作者：种放
朝代：宋

东君若要分流品。
句·其四
作者：种放
朝代：宋

東君若要分流品。
咏桃
作者：种放
朝代：宋

习习香熏薄薄烟，杏迟梅早不同妍。
山斋尽日无鸾□，只与幽人伴醉眠。
咏桃
作者：种放
朝代：宋

习习香薰薄薄烟，杏迟梅早不同妍。山斋尽日无鸾□，只与幽人伴醉眠。
夏日山居
作者：种放
朝代：宋
体裁：古风

阴阴林木静，寂寂无人境。红绽紫葳香，岚沈玉膏冷。看云时独坐，慎事常中省。何客驭风来，新篁动疏影。
夏日山居
作者：种放
朝代：宋

陰陰林木靜，寂寂無人境。
紅綻紫葳香，嵐沈玉膏冷。
看雲時獨坐，慎事常中省。
何客馭風來，新篁動疏影。
寄二华隐者
作者：种放
朝代：宋

我本厌虚名，致身天子庭。不终高尚事，有愧少微星。北阙空追悔，西山羡独醒。秋风旧期约，何日去冥冥。
寄二华隠者
作者：种放
朝代：宋

我本厌虚名，致身天子庭。
不终高尚事，有媿少微星。
北阙空追悔，西山羡独醒。
秋风旧期约，何日去冥冥。
寄二華隠者
作者：种放
朝代：宋

我本厭虛名，致身天子庭。
不終高尚事，有媿少微星。
北闕空追悔，西山羨獨醒。
秋風舊期約，何日去冥冥。
寄怀
作者：种放
朝代：宋
体裁：古风

予生背时性孤僻，自信已道轻浮名。中途失计被簪绂，目睹荣辱心潜惊。虽从鹓鸾共班序，常恐青蝇微有声。清风满壑石田在，终谢吾君甘退耕。
寄懷
作者：种放
朝代：宋

予生背時性孤僻，自信已道輕浮名。
中途失計被簪紱，目睹榮辱心潛驚。
雖從鵷鸞共班序，常恐青蠅微有聲。
清風滿壑石田在，終謝吾君甘退耕。
无题
作者：种放
朝代：宋
体裁：七言律诗

楼台缥缈路岐傍，共说祈真白玉堂。株树风高低绛节，灵台香冷醮虚皇。名传六合何昭晰，事隔三清限渺茫。欲识当年汉家意，竹宫梧殿更凄凉。
柳
作者：种放
朝代：宋
体裁：七言绝句

白云溪畔种还生，风摆长条拂水轻。应为繁华厌金谷，依依终日是无情。
潇湘感事
作者：种放
朝代：宋

离离江草与江花，往事洲边叹复嗟。汉傅有才终去国，楚臣无罪亦沈沙。凄凉野浦寒飞雁，牢落汀祠晚聚鸦。无限清忠沉浪底，滔滔千顷属渔家。
潇湘感事
作者：种放
朝代：宋

离离江草与江花，往事洲边叹復嗟。
汉傅有才终去国，楚臣无罪亦沈沙。
凄凉野浦寒飞雁，牢落汀祠晚聚鸦。
无限清忠沉浪底，滔滔千顷属渔家。
瀟湘感事
作者：种放
朝代：宋

離離江草與江花，往事洲邊歎復嗟。
漢傅有才終去國，楚臣無罪亦沈沙。
淒凉野浦寒飛雁，牢落汀祠晚聚鴉。
無限清忠沉浪底，滔滔千頃屬漁家。
無題
作者：种放
朝代：宋

樓臺縹緲路岐傍，共說祈真白玉堂。
株樹風高低絳節，靈臺香冷醮虛皇。
名傳六合何昭晰，事隔三清限渺茫。
欲識當年漢家意，竹宮梧殿更淒凉。
詠桃
作者：种放
朝代：宋

習習香薰薄薄烟，杏遲梅早不同妍。
山齋盡日無鸞□，只與幽人伴醉眠。
諭蒙
作者：种放
朝代：宋

大盈卑百瀆，自成浮天潯。
崇丘下累塊，竟爲蔽日深。
王者在謙小，夙惟堯禹心。
拜言尊賢仁，慎德棄珠金。
自滿九族散，匪驕百善尋。
炳茲夏商鑒，滅國因夸淫。
谕蒙
作者：种放
朝代：宋
体裁：古风

大盈卑百渎，自成浮天浔。崇丘下累块，竟为蔽日深。王者在谦小，夙惟尧禹心。拜言尊贤仁，慎德弃珠金。自满九族散，匪骄百善寻。炳兹夏商鉴，灭国因夸淫。
酬陈齐民见寄
作者：种放
朝代：宋
体裁：五言律诗

竹扉常昼掩，幽僻置身安。自委渔樵分，因思出处难。周庭方设燎，汉将尚封坛。莫问渔樵意，人寰事万端。
酬陳齊民見寄
作者：种放
朝代：宋

竹扉常晝掩，幽僻置身安。
自委漁樵分，因思出處難。
周庭方設燎，漢將尚封壇。
莫問漁樵意，人寰事萬端。
酴醿
作者：种放
朝代：宋
体裁：古风

生成从火令，颜色占中央。绿叶排圜翠，青苞蓄异香。丛阴周曲干，纤刺比锋芒。
酴醿
作者：种放
朝代：宋

生成從火令，顔色占中央。
綠葉排圜翠，青苞蓄異香。
叢陰周曲幹，纖刺比鋒芒。
贈李用之
作者：种道人
朝代：宋

道成元未是，再至却須成。
但看西行日，歸來一餉榮。
赠李用之
作者：种道人
朝代：宋
体裁：五言绝句

道成元未是，再至却须成。但看西行日，归来一饷荣。
大涤洞天留题
作者：秘仲威
朝代：宋

紫府清都不可梯，何年宫阙下迁移。飞来殿阁风雷架，逼近岩崖日月驰。境静固宜真圣宅，地灵唯许列仙知。想应留钥更相授，以待虚皇驾幸时。我行不识洞霄门，但怪东来见紫氛。玉帝衮衣明日月，仙官剑履会风云。箬根也有灵丹助，芝草畴非协气薰。亦恐弥明寓兹境，傥同尊酒细论文。
大涤洞天留题·其一
作者：秘仲威
朝代：宋
体裁：七言律诗

紫府清都不可梯，何年宫阙下迁移。飞来殿阁风雷架，逼近岩崖日月驰。境静固宜真圣宅，地灵唯许列仙知。想应留钥更相授，以待虚皇驾幸时。
大涤洞天留题·其二
作者：秘仲威
朝代：宋

我行不识洞霄门，但怪东来见紫氛。
玉帝衮衣明日月，仙官剑履会风云。
箬根也有灵丹助，芝草畴非协气熏。
亦恐弥明寓兹境，傥同尊酒细论文。
大涤洞天留题·其二
作者：秘仲威
朝代：宋

我行不识洞霄门，但怪东来见紫氛。玉帝衮衣明日月，仙官剑履会风云。箬根也有灵丹助，芝草畴非协气薰。亦恐弥明寓兹境，傥同尊酒细论文。
游洞霄宫
作者：秘仲威
朝代：宋

洞霄之名天下闻，洞霄之职宰辅分。闻名姓往未识面，寄禄于此徒纷纷。身到仙关不如我，九虎迎门开□锁。六洞高人接笑谈，三泉隐客通香火。风来万壑嘶松杉，水绕百折鸣嵌岩。门前俗客自敛迹，不待立柱名隔凡。群仙挽衣留我住，因一相逢忽相语。双径秋风已扫尘，奚为后我同归去。
游洞霄宫
作者：秘仲威
朝代：宋

洞霄之名天下闻，洞霄之职宰辅分。
闻名姓往未识面，寄禄于此徒纷纷。
身到仙关不如我，九虎迎门开□锁。
六洞高人接笑谈，三泉隠客通香火。
风来万壑嘶松杉，水绕百折鸣嵌岩。
门前俗客自敛迹，不待立柱名隔凡。
群仙挽衣留我住，因一相逢忽相语。
双径秋风已扫尘，奚为后我同归去。
山中
作者：秘演
朝代：宋

结茅临水石，淡寂益闲吟。
久雨寒蝉少，空山落叶深。
危楼乘月上，远寺听钟寻。
昨得江僧信，期来此息心。
大泽山
作者：秦元似
朝代：宋
体裁：五言律诗

古木巢辽鹤，阴崖溜石泉。登临多意绪，深邃好风烟。啸傲欣离俗，徘徊觉近天。荧煌逼霄汉，疑是继张骞。
大澤山
作者：秦元似
朝代：宋

古木巢遼鶴，陰崖溜石泉。
登臨多意緒，深邃好風烟。
嘯傲欣離俗，徘徊覺近天。
熒煌逼霄漢，疑是繼張騫。
题青纱连二枕
作者：秦南运
朝代：宋

阴香装艳入青纱，还与敧眠好事家。
梦裏却成三色雨，枕山不敢斗清华。
题青纱连二枕
作者：秦南运
朝代：宋
体裁：七言绝句

阴香装艳入青纱，还与敧眠好事家。梦里却成三色雨，枕山不敢斗清华。
題青紗連二枕
作者：秦南運
朝代：宋

陰香裝豔入青紗，還與敧眠好事家。
夢裏却成三色雨，枕山不敢鬭清華。
題汪水雲詩卷
作者：秦嗣彭
朝代：宋

禾黍興悲兩鬢皤，千年荆棘幾銅駝。
義熙處士流風遠，天寶詩人舊恨多。
雨露又新周草木，煙塵空想漢山河。
庾郎謾有江南賦，得似先生醉後歌。
题汪水云诗卷
作者：秦嗣彭
朝代：宋
体裁：七言律诗

禾黍兴悲两鬓皤，千年荆棘几铜驼。义熙处士流风远，天宝诗人旧恨多。雨露又新周草木，烟尘空想汉山河。庾郎谩有江南赋，得似先生醉后歌。
清溪晓行
作者：秦噩
朝代：宋

瀰瀰一溪水，滔滔终古清。晃漾吸初日，风静波不生。冲烟出孤棹，微闻欸乃声。寄言彼渔父，吾欲濯吾缨。
清溪晓行
作者：秦噩
朝代：宋

瀰瀰一溪水，滔滔终古清。
晃漾吸初日，风静波不生。
衝烟出孤棹，微闻欵乃声。
寄言彼渔父，吾欲濯吾缨。
清溪曉行
作者：秦噩
朝代：宋

瀰瀰一溪水，滔滔終古清。
晃漾吸初日，風靜波不生。
衝烟出孤棹，微聞欵乃聲。
寄言彼漁父，吾欲濯吾纓。
遷江紀實
作者：秦密
朝代：宋

廣右開炎服，思剛置縣衙。
羈縻唐世及，正朔聖朝加。
鄉分今賀水，邑隸古瑯琊。
泉脈通明鏡，封鄰接鏌鋣。
句
作者：秦惟肖
朝代：宋

枫落楚江寒雁静，月高巫峡夜猿哀。
句
作者：秦惟肖
朝代：宋

楓落楚江寒雁靜，月高巫峽夜猿哀。
句
作者：秦桧
朝代：宋

若得水田三百亩，这番不做猴孙王。
题范文正公书伯夷颂后
作者：秦桧
朝代：宋
体裁：五言绝句

高贤邈已远，凛凛生气存。韩范不时有，此心谁与论。
句
作者：秦桧客
朝代：宋

传闻是日慈宁殿，亦把炉香祝帝师。
建炎丞相成国吕忠穆公退老堂
作者：秦梓
朝代：宋

钓璜大老旧家声，崧岳储精甫再生。乐道有心安畎亩，逢时无计避功名。已扶皦日归黄道，欲养丹砂隐赤城。十里梅花千个竹，北窗高卧有馀清。
建炎丞相成国吕忠穆公退老堂
作者：秦梓
朝代：宋

钓璜大老旧家声，崧岳储精甫再生。
乐道有心安畎亩，逢时无计避功名。
已扶皦日归黄道，欲养丹砂隐赤城。
十里梅花千箇竹，北窗高卧有余清。
建炎丞相成國呂忠穆公退老堂
作者：秦梓
朝代：宋

釣璜大老舊家聲，崧嶽儲精甫再生。
樂道有心安畎畝，逢時無計避功名。
已扶皦日歸黄道，欲養丹砂隱赤城。
十里梅花千箇竹，北窗高臥有餘清。
貞義女詠
作者：秦梓
朝代：宋

史氏之女生寒門，白璧粲粲貞義存。
上無所天漂爲業，春風三十報母恩。
斬奢芟尚白日昏，子胥脫身間道奔。
遠來困窮乞於此，漂母進食哀王孫。
子胥還吳雪讎恥，貞女可憐身已死。
一飯之德古必償，遺以百金投瀨沚。
謫仙高才起幽沈，奕奕穹碑照江水。
有客停舟臨古祠，涼飈動水興遐思。
蕉黄荔丹幾千古，焄蒿悽愴若見之。
更憐抉目人已去，姑蘇臺上草萋萋。
贞义女咏
作者：秦梓
朝代：宋

史氏之女生寒门，白璧粲粲贞义存。
上无所天漂为业，春风三十报母恩。
斩奢芟尚白日昏，子胥脱身间道奔。
远来困穷乞于此，漂母进食哀王孙。
子胥还吴雪雠耻，贞女可怜身已死。
一饭之德古必偿，遗以百金投濑沚。
谪仙高才起幽沈，奕奕穹碑照江水。
有客停舟临古祠，凉飈动水兴遐思。
蕉黄荔丹几千古，焄蒿悽怆若见之。
更怜抉目人已去，姑苏台上草萋萋。
贞义女咏
作者：秦梓
朝代：宋

史氏之女生寒门，白璧粲粲贞义存。上无所天漂为业，春风三十报母恩。斩奢芟尚白日昏，子胥脱身间道奔。远来困穷乞于此，漂母进食哀王孙。子胥还吴雪雠耻，贞女可怜身已死。一饭之德古必偿，遗以百金投濑沚。谪仙高才起幽沈，奕奕穹碑照江水。有客停舟临古祠，凉飙动水兴遐思。蕉黄荔丹几千古，焄蒿悽怆若见之。更怜抉目人已去，姑苏台上草萋萋。
句
作者：秦檜
朝代：宋

若得水田三百畝，這番不做猴孫王。
題范文正公書伯夷頌後
作者：秦檜
朝代：宋

高賢邈已遠，凜凜生氣存。
韓范不時有，此心誰與論。
句
作者：秦檜客
朝代：宋

傳聞是日慈寧殿，亦把爐香祝帝師。
卜算子
作者：秦湛
朝代：宋
体裁：词

春透水波明，寒峭花枝瘦。
极目烟中百尺楼，人在楼中否。
四和袅金凫，双陆思纤手。
拟倩东风浣此情，情更浓於酒。
卜算子
作者：秦湛
朝代：宋

春透水波明，寒峭花枝瘦。極目煙中百尺樓，人在樓中否。四和嫋金鳧，雙陸思纖手。擬倩東風浣此情，情更濃於酒。
卜算子·春透水波明
作者：秦湛
朝代：宋
体裁：词

春透水波明，寒峭花枝瘦。极目烟中百尺楼，人在楼中否。四和袅金凫，双陆思纤手。拟倩东风浣此情，情更浓于酒。
句
作者：秦湛
朝代：宋

大勝商山老，同居一木奴。
杌𣒋危中壘，高聳垛中雛。
句
作者：秦湛
朝代：宋

大胜商山老，同居一木奴。杌■危中垒，高耸垛中雏。
句
作者：秦湛
朝代：宋

大胜商山老，同居一木奴。
杌𣒋危中垒，高耸垛中雏。
失調名
作者：秦湛
朝代：宋

藕葉清香勝花氣。
失调名·藕叶清香胜花气
作者：秦湛
朝代：宋
体裁：词

藕叶清香胜花气。
句
作者：秦熺
朝代：宋

兢兢驕侈戒，誓不愧周官。
句
作者：秦熺
朝代：宋

兢兢骄侈戒，誓不愧周官。
游茅山题华阳观
作者：秦熺
朝代：宋
体裁：七言绝句

家山福地古云魁，一日三峰秀气回。会散宝珠何处去，碧岩南洞白云堆。
送舅氏王亨道知湖州
作者：秦熺
朝代：宋

暂别甘泉豹尾中，隼旟仍驻水晶宫。文昌地禁论思久，燕寝香凝簿领空。可但龚黄宜共理，使应颜谢与同风。饱闻回老榴皮字，试问溪头鹤发翁。
送舅氏王亨道知湖州
作者：秦熺
朝代：宋

暂别甘泉豹尾中，隼旟仍驻水晶宫。
文昌地禁论思久，燕寝香凝簿领空。
可但龚黄宜共理，使应颜谢与同风。
饱闻回老榴皮字，试问溪头鹤髮翁。
送舅氏王亨道知湖州
作者：秦熺
朝代：宋

暫別甘泉豹尾中，隼旟仍駐水晶宮。
文昌地禁論思久，燕寢香凝簿領空。
可但龔黄宜共理，使應顔謝與同風。
飽聞回老榴皮字，試問溪頭鶴髮翁。
遊茅山題華陽觀
作者：秦熺
朝代：宋

家山福地古云魁，一日三峰秀氣回。
會散寶珠何處去，碧巖南洞白雲堆。
讀柳子厚集
作者：秦綱
朝代：宋

嶄然頭角異，年少銳功名。
身爲才高累，名因宦謫成。
山川助奇氣，騷雅變遺聲。
千古羅池祀，昌黎報友情。
读柳子厚集
作者：秦纲
朝代：宋
体裁：五言律诗

崭然头角异，年少锐功名。身为才高累，名因宦谪成。山川助奇气，骚雅变遗声。千古罗池祀，昌黎报友情。
呈東坡
作者：秦覯
朝代：宋

十里荷花菡萏初，我公初置有西湖。
欲將公事湖中了，見說官閒事已無。
和王直方夜坐
作者：秦覯
朝代：宋

幃幔高深夜漏長，頗從詩酒傲冰霜。
燭花漸暗人初睡，金獸無烟却有香。
贈王直方
作者：秦覯
朝代：宋

不到王家近十年，子猷風韵亦依然。
舊時朋友今何在，別後新詩誰與傳。
句
作者：秦觀女
朝代：宋

眼前雖有還鄉路，馬上曾無放我情。
句
作者：秦观女
朝代：宋

眼前虽有还乡路，马上曾无放我情。
呈东坡
作者：秦觏
朝代：宋
体裁：七言绝句

十里荷花菡萏初，我公初置有西湖。欲将公事湖中了，见说官閒事已无。
和王直方夜坐
作者：秦觏
朝代：宋
体裁：七言绝句

帏幔高深夜漏长，颇从诗酒傲冰霜。烛花渐暗人初睡，金兽无烟却有香。
赠王直方
作者：秦觏
朝代：宋
体裁：七言绝句

不到王家近十年，子猷风韵亦依然。旧时朋友今何在，别后新诗谁与传。
黄金缕
作者：秦觏
朝代：宋
体裁：词

妾本钱塘江上住，花落花开，不管流年度。燕子衔将春色去，纱窗几阵黄梅雨。斜插犀梳云半吐，檀板轻敲，唱彻黄金缕。梦断彩云无觅处，夜凉明月生南浦。
黄金缕
作者：秦觏
朝代：宋

妾本钱塘江上住，花落花开，不管流年度。燕子衔将春色去，纱窗几阵黄梅雨。斜插犀梳云半吐，檀板轻敲，唱彻黄金缕。梦里彩云无觅处，夜凉明月生南浦。
黄金缕·妾本钱塘江上住
作者：秦觏
朝代：宋

妾本钱塘江上住。花落花开，不管流年度。燕子衔将春色去，纱窗几阵黄梅雨。
斜插犀梳云半吐，檀板轻敲，唱彻黄金缕。望断行云无觅处，梦回明月生南浦。
沁园春·二月廿七
作者：程东湾
朝代：宋

毓德婺虚，联辉魁宿，天启儒英。正仲春蓂阶，三留叶秀，晓来蓬矢，六挂门荣。星昴庭萧，神嵩降甫，怎似今朝记始生。当此际，有满城和气，万井欢声。龚黄政事勋名。镜里文书吏胆惊。况百年经界，于今修复，四贤道学，至此彰明。月对艳阳，日逢初度，紫诏行催觐玉京。黄堂上、寿觞称处，介福邦民。
沁园春·毓德婺虚
作者：程东湾
朝代：宋
体裁：词

毓德婺虚，联辉魁宿，天启儒英。
正仲春蓂阶，三留叶秀，晓来蓬矢，六挂门荣。
星昴诞萧，神嵩降甫，怎似今朝记始生。
当此际，有满城和气，万井欢声。
龚黄政事勋名。
镜里文书吏胆惊。
况百年经界，于今修复，四贤道学，至此彰明。
月对艳阳，日逢初度，紫诏行催觐玉京。
黄堂上、寿觞称处，介福邦民。
沁园春（二月廿七）
作者：程东湾
朝代：宋

毓德婺虚，联辉魁宿，天启儒英。正仲春蓂阶，三留叶秀，晓来蓬矢，六挂门荣。星昴庭萧，神嵩降甫，怎似今朝记始生。当此际，有满城和气，万井欢声。
龚黄政事勋名。镜里文书史胆惊。况百年经界，于今修复，四贤道学，至此彰明。月封艳阳，日逢初度，紫诏入行催观玉京。黄堂上、寿觞称处，介福邦民。
寄梅山广文先生
作者：程中山
朝代：宋

谁谓梅山耄，胸中耿耿存。
五言非小垒，一艺可专门。
年老人皆敬，名高道自尊。
羣儿夸疾走，先长不堪论。
寄梅山广文先生
作者：程中山
朝代：宋

谁谓梅山耄，胸中耿耿存。五言非小垒，一艺可专门。年老人皆敬，名高道自尊。群儿誇疾走，先长不堪论。
寄梅山廣文先生
作者：程中山
朝代：宋

誰謂梅山耄，胸中耿耿存。
五言非小壘，一藝可專門。
年老人皆敬，名高道自尊。
羣兒誇疾走，先長不堪論。
次东坡碧落洞韵
作者：程之才
朝代：宋

粤从度岭来，日见乱山横。触目皆荒凉，宁复乐事并。谁谓乱山间，仙境通玉京。奇怪如雁荡，清虚胜赤城。嵌空幽且深，层曲无攲倾。巨礿万仞高，天造妙难明。悬崖攒滴乳，涧水清濯缨。我来洞门开，山意如相迎。熟视石壁字，神清喜勿惊。回思紫阳山，追随许宣平。
次东坡碧落洞韵
作者：程之才
朝代：宋

粤从度岭来，日见乱山横。
触目皆荒凉，宁復乐事并。
谁谓乱山间，僊境通玉京。
奇怪如雁荡，清虚胜赤城。
嵌空幽且深，层曲无欹倾。
巨禴万仞高，天造妙难削。
悬崖攒滴乳，涧水清濯缨。
我来洞门开，山意如相迎。
熟视石壁字，神清喜勿惊。
回思紫阳山，追随许宣平。
次東坡碧落洞韻
作者：程之才
朝代：宋

粵從度嶺來，日見亂山橫。
觸目皆荒涼，寧復樂事並。
誰謂亂山間，僊境通玉京。
奇怪如雁蕩，清虛勝赤城。
嵌空幽且深，層曲無欹傾。
巨禴萬仞高，天造妙難削。
懸崖攢滴乳，澗水清濯纓。
我來洞門開，山意如相迎。
熟視石壁字，神清喜勿驚。
回思紫陽山，追隨許宣平。
白云楼
作者：程之才
朝代：宋

鬻熊城郭绕苍苔，万叠烟岚亦壮哉。平地窥觎心未惬，重楼徙倚眼初开。据襟风月争新入，刮目江山破迥来。日落三峨知处所，云浮双阙欲崔嵬。胡床不愧庾公兴，奕簟还思杜老才。更待携衾尽清景，夜深栏槛逼昭回。
白云楼
作者：程之才
朝代：宋

鬻熊城郭遶苍苔，万迭烟岚亦壮哉。
平地窥觎心未惬，重楼徙倚眼初开。
据襟风月争新入，刮目江山破迥来。
日落三峨知处所，本来浮双阙欲崔嵬。
胡床不愧庾公兴，奕簟还思杜老才。
更待携衾尽清景，夜深栏槛逼昭回。
白雲樓
作者：程之才
朝代：宋

鬻熊城郭遶蒼苔，萬疊煙嵐亦壯哉。
平地窺覦心未愜，重樓徙倚眼初開。
據襟風月爭新入，刮目江山破迥來。
日落三峨知處所，本來浮雙闕欲崔嵬。
胡床不愧庾公興，奕簟還思杜老才。
更待攜衾盡清景，夜深欄檻逼昭回。
碧落洞
作者：程之才
朝代：宋

名因物之累，物嘗不厭名。
標之曰到難，日有車馬聲。
蒼崖匪纔鑿，洞室百步宏。
潛龍想鱗鬣，石乳懸旒纓。
溪流湛其中，吞吐日月精。
其源咫尺耳，盥濯未嘗經。
我來先振衣，色變水石清。
倚杖聊四顧，高低古今銘。
頗恨轍迹多，不益雲蘿情。
西南有複嶺，煙霞晝晦冥。
呼僧指問之，山外或小平。
茅茨構石壁，兔鹿渾微生。
沈吟幽棲地，雅興宿志並。
何時一椽屋，散髪入巖坰。
脫略五千言，坐忘六尺形。
看雲會所適，以此休餘齡。